'Goseak janak' poemariora isuri du Idurre Eskisabelek bere «bizitza paraleloa» | El Diario Vasco\nLibros'Goseak janak' poemariora isuri du Idurre Eskisabelek bere «bizitza paraleloa»\n'Goseak janak' poemariora isuri du Idurre Eskisabelek bere «bizitza paraleloa»\nEzkerretik eskuinera, Susako editore Leire Lopez Ziluaga eta Idurre Eskisabel. / LUSA\nKazetari eta irakasle beasaindarrari orain iritsi zaio, «lotsa-galtze prozesu» baten ondotik, aspalditik idazten dituen poemak erakusteko eta partekatzeko unea\nNEREA AZURMENDI Miércoles, 7 noviembre 2018, 10:30\nEuskal hedabide askotan –Euskaldunon Egunkarian, Berrian, Jakinen, Argian, zenbait irratitan...– aritua da, eta jarraitzen du artikulugile gisa, Idurre Eskisabel (Beasain, 1970) kazetari eta antropologoa. Azken urteotan, irakasle lanetan dihardu, EHUko Gizarte eta Komunikazio Zientzien Fakultatean. «Arrazoitik eta argudioetatik» idatzi behar izan du kazetari eta iritzi-emaile gisa, eta «egitura aristoteliko zurrunera» egokitzera behartu du irakaskuntzak.\nIdurre Eskisabelek bazuen, ordea, gainerako eginkizunengatik ezagutzen zutenei ezkutatu dien «bizitza paralelo bat». Eskisabelek poemak idazten ditu «oso aspalditik, agian beste jardun hori konpentsatzeko»; «ahalik eta gehien urruntzeko» lantzen dituen alorren batzuetan ezinbestekoa duen zurruntasunetik.\nAgerikoa ez zen bizitza hori Susaren eskutik kaleratu duen 'Goseak janda' poemariora isuri du. «Lotsa-galtze prozesu» baten ondotik, «iritsi delako momentua»; «plaza libreago bat eskaini nahi izan» diolako bere buruari. Etxeko, adiskide eta lagun ugari inguruan zituela agertu dira astearte honetan Donostian orain arte isileko poeta izandako Idurre Eskisabel eta bere lehen liburua.\nAurkezpenean, Susako editore Leire Lopez Ziluagak 80 inguru poemetan antzematen den «ni poetiko indartsua» nabarmendu du, «kolektiboa ere izan daitekeena», «nortasuna eraikitzearekin zeriusia duten galderei» lotua. Haurtzarotik abiatu eta heldutasunera heltzen den bilduman hainbat urtetan zehar idatzitako poemak jaso dituzte. Ez dago inolako ohar edo ageriko ordena kronologikorik, baina «nahiz eta ez diren modu linealean azaldu, igartzen da denboraren joana». Lopez Ziluagaren hitzak erabilita, zirkulu bat marraztu du poemekin; ehun orrialdera iristen ez den liburuan ireki eta itxi egiten den zirkulua.\nAurreneko poeman, alegia, 'Harrezkero' izenburua duenean, 'arbolatik jaitsi' zen umea mintzo da, amaren eragina oraindik oso presente duena. Azkenaurrekoan, 'Edurnezuriren amarenak' deiturikoan, orduko ume hura, ama bihurtuta, liburuan presentzia handia duen bere alabarekikoez ari da. Lehenengoan berea da inozentziaren galera; azkenaurreko poema luze horretan, alabarenaren lekuko bilakatzen da.\nLiburuan «barne-poz eta minen katalogoa» egin du Idurre Eskisabelek, baina badago min bat aparteko presentzia duena, baina badago min bat aparteko presentzia duena, bere bizitzan zein bere poemetan: «haurtzaro-mina, oso inportantea, inozentziaren galera den heinean».\nInozentzia bada «besteak begi garbiz eta aurrejuzkurik gabe ikusteko gaitasuna», horren galerak dakar –«pertsonalki, kolektiboki eta politikoki»– «harritzeko, sortzeko, ikasteko, imajinatzeko» abilezia zeharo kamustea. 'Bezpera' hitzarekin bildu duen horixe da «gaurko eta hemengo» izakion ezaugarrietako bat. Beste bat da 'gosea', liburuari batasuna ematen dioten hitz-gakoetako bat. Bizi-emailea da berez gosea, baina neurriz kanpoko bihurtzen denean bilakatzen gaitu «ez bakarrik antropofago, baizik eta autofago, mundufago...» Eta, orduan, gose aseezin horrek jan egiten gaitu.\n'Ni'-ak garrantzi handia badu ere, «ni horrek etengabe topatzen ditu besteak; besteekiko harremanak eta besteen eraginak presentzia handia dute» poemarioan, egilearen hitzetan. Lehen pertsonan daude haatik idatzita poema gehienak, eta 'ni' horrek badu gainera Leire Lopez Ziluagak aurkezpenean azpimarratu duen izaera «fisiko, ia organikoa». «'Ni' hori emakumezkoa da, eta horregatik du garrantzia gorputzak. Gorputza da ni unibertsala izateko oztoporik handiena baina, aldi berean, horretara iristeko gorputza erdian jarri behar da», argitu du Ainara Lasaren azalarekin –inurriak fluido itxurako orban gorri batean– oso-oso pozik, eta identifikatuta, azaldu den Idurre Eskisabelek.\nBlokeo emozionala zeukan maiordomoaren kasua 'La gran travesía', el sueño de elaborar un diccionario


Hizkuntza eskubideak ere berrogeialdian • ZUZEU\nHizkuntza eskubideak ere berrogeialdian –\nAlerta egoeran gaude. Herritarren osasuna alertan, jendartearen ongizatea kolokan. Segurtasunaren izenean hainbat neurri hartu dituzte erakunde publikoek baina neurri horiek iragartzeko mezuek ez dituzte hizkuntza-eskubideak kontuan hartzen.\nArg: agilemktg1 (Flickr)\nEgun hauetan zenbat mezu, jakinarazpen, ohar, gomendio… jaso ditugu, web gune, sare sozial, bando, gutun, posta elektroniko… eta ia dena gaztelania hutsean. Hor dabiltza ere, gure hiri eta herrietan Udaltzain, Foruzaingo, Ertzain zein bestelako poliziak megafonietatik oharrak emanez, gaztelania hutsean, noski. Izan ere, horrelakoetan, askok txikikeriak dela uste dute hizkuntza-eskubideen errespetua zein bestelako eskubideen aitortza eta bermea eta beste zenbaitetan bere garaian hartutako erabakien ondorio ere badira, adibidez lan-postu publikoetarako sarbidean euskara aintzat ez hartzearen ondorio.\nHorrelako egoeretan garrantzia berezia du mezua ahalik eta pertsona gehiengana gertutasunez heltzea, hartzaileak ongi ulertuko duela bermatzeaz gaindi, gertutasuna transmititu eta kontuan hartzen ditugula adierazi beharrean gaude. Hori ere badelako zaintza.\nErakunde publikoek ematen dituzten zerbitzuetan egokitasuna, kalitatea eta segurtasuna ere bermatu behar dituzte.\nOsasunarekin lotutako zerbitzu, erabaki eta neurri oro kalitate handienekoak izateko, hizkuntza-eskubideak ere, era egokian bermatu behar dituzte.\nBeraz, egoera honetatik alor eta zerbitzu asko hobetzearen garrantziaz konturatzen ari garen honetan, badago zer egina zerbitzu horietako hizkuntzaren alorrean ere.\nEgun hauetan, Hizkuntz Eskubideen Behatokian herritarren helarazitako hainbat kexa jasotzen ari gara. Etorkizunean kontuan izango dituzte erakundeek?\n[Euskalerria Irratiko Metropoli Forala saioa, ‘Minutu bateko manifestua’, 2020ko martxoaren 24koa]\nEAE eta Nafarroako Gobernuen industria irekitzeko ahaleginak Covid-19 kasuak hedatzen ditu


Istorioak daniel Landa Files bidaia aldizkaria - Historia duzu aldizkari bidaia\nSalacot eta fortasec istorioak\nEnrique Vaquerizok maisutasunez deskribatzen digu jada desolatuta dagoen kontinente batean zehar ibiltzeko zorakeria, aldi berean, bere bidean jarraitzeko konbentzitzen gaitu\nTagged 'Daniel herrialde Mezuak’\nOct 01 2016\t Herri non abduct haurrak\nBirmanian kolaboratzen ohituta bihurtu mirarien to, arroz eta irribarre biderkatzeko. infernura defied dute eta eskolak dute kartoizko kutxak egindako auzo igo.\nMaiatza 11 2015\t Men txakurrak jaten duten eta igelak beldur\nBy: Daniel Landa / Testua eta argazkiak)\nVietnam oihan dira Laos animaliak hain gutxi. Pertsonak, esan bezala Juan, dena jaten dute. izenburu sentituz leku bat zertxobait ransacked, mugitu Laos iparraldean errepideetan dugu.\nMaiatza 04 2015\t Sapa terrazetan Beyond\neskulanak salgai baten suddenness batera agurtu ginen, agur bat edo irribarre gabe. kale zirudien erakusleiho eta turista indigena argazkiak koloretsua soinekoak eta alaitasun behartu espaloiak.


Aste honetako 'Argia': haurrak eta sakelakoak, Miriam Aleman eta Asperger sindromea - Arrosa\nUrruñako San Frantses Xabier ikastetxean maiatzean helduko dioten erronkari begira jarri dira Argia astekariko lagunak oraingoan. Hamar egun pantailarik gabe du izena erronkak haurrek sakelako telefonoarekin egiten duten erabilerari heldu nahi diote, eta ikasleak bortizkeriaren banalizazioaz ohartaraztea zein eskolako errendimenduari erreparatzea nahi dute. Estitxu Eizagirre zuzendariak horren berri ekarri du gaurko aurrerapenera. Horrez gain, Danele Sarriugartek Candela elkarteko kide Miriam Alemani egindako elkarrizketa ere aurreratu du. Amaitzeko, Eñaut Agirrebengoak astekarira ekarritako Isabel Gonzalez eta Manuel Ruizen bizipenei heldu die, Bilboko senar-emazte bikote bat dira eta haien seme Ramonek Asperger sindromea dauka.\nPosted in ZebrabideaTagged #argia #asperger #astekari #aurrerapen #Bilbo #candela #estitxu eizagirre #feminismo #gazte #haur #isabel gonzalez #lanketa #manuel ruiz #miriam aleman #mugikor #portada #ramon #sakelako #seme #senar-emazte #sexualitate #sindrome\n"Feminismoak borroka molde berriak dakartza, baina betikoen analisia ere behar da"


kritiken hemeroteka » ‘Gu’-tik ‘ni’-ra\n« Pertsonaia aitzakia | Sormena eta egia, zuloak estaltzeko »\nKoldar hutsa zara / Aritz Gorrotxategi / Erein, 2015\n‘Gu’-tik ‘ni’-ra Ibon Egaña / Deia, 2015-07-18\nBanakoaren eta kolektiboaren arteko talka, ni-aren eta gu-aren arteko gatazka da ziurrenik mendebaldeko nobelaren gai nagusietako bat, eta horixe hartu du ardatz Aritz Gorrotxategik bere laugarren nobela ontzeko. Gu baten kontaketari heldu dio donostiarrak, Peru protagonistaren ni-aren ikuspegitik, bien kontrastean sakonduz pixkanaka eta ni-an zentratuz gero eta gehiago.\n1990eko hamarkadaren erdialdeko Donostia da kokalekua, eta taldea, berriz, Krapula izeneko tabernan biltzen diren hogeita gutxi urteko gazteek osatzen dute, unibertsitate-ikasleak eta pretentsio literario-artistikoak dituztenak batzuk. Halakoa da Peru, Euskal Filologiako ikaslea, idazlegai frustratua, Nietzsche-ren irakurlea, utopiekiko eszeptiko xamarra eta ezinbestean taldearekiko jarrera anbibalentea duen gaztea. Haren ikuspegitik eta lehen pertsonan ezagutuko ditu irakurleak gazte-taldearen egunerokotasuna eta eztabaidak: sexu eta bikote-harremanak, literaturaren eta artearen inguruko solasaldiak, eta baita gai sozio-politikoei buruzkoak ere. Laurogeita hamarreko hamarkadako Donostian, izan ere, paisaiaren parte dira lazo urdinak, kale borroka, Y taldeen kontrako errepresioa edo liburu-denden harrikatzeak. Taldean nolabaiteko onarpena duen indarkeria politikoarekiko kritikoa da Peru, eta horrek darama, besteak beste, taldetik gu-tik apurka urruntzera.\nNobela aski korala da Koldar hutsa zara, belaunaldi baten testigantza jaso nahi duena. Eskertzekoa den hurbiltasun eta sinesgarritasunez birsortu du garaia Gorrotxategik. Haatik, koraltasunak hein batean nobelaren kaltetan jokatzen dutela egingo nuke, pertsonaien, harien eta gaien ugaritasunak haietan behar beste barneratzea eragozten baitute maiz. Gai askotarikoei buruzko gogoetak tabernako lagunen elkarrizketen bidez txertatzen dira liburuan sarritan, eta narratzailearen ahotsean beste batzuetan. Zenbaitetan, justifikazio narratibo ahulekoak iruditu zaizkit hainbat gogoeta, egileak pertsonaiei hainbat gairi buruz hitz eginarazi nahiko balie bezala.\nEleberriaren bigarren atalean, gu-tik ni-ra egiten du narrazioak, eta 20 urte beranduagoko, gaur eguneko Peru da mintzo dena, institutu bateko irakaslea, aita ustez monogamoa. Gaztetan eszeptikoa izandako gizona nihilismotik gertu dago orain, sexuan eta haragian baizik federik ez duela. Klase ertaineko gizon heterosexualaren dekadentziarena da bigarren ataleko Peruren ahotsa, lehenengoan baino markatuagoa eta pertsonalagoa. Hariak eta gaiak mugatuta eta ahotsari sendotasuna emanda, bestelako trinkotasun bat irabazten du nobelak, nahiz eta batzuetan ahotsa inpostatuegi egin zaidan, tradizio literario jakin bati lotuegia.\nEdonola ere, garai baten memoria ikuspuntu etiko eta politiko jakin batetik berreskuratzeko ahalegin interesgarria da Gorrotxategirena, malda gorarik gabeko irakurketa bizia eskaintzen duena, gainera.


Fagor Etxetresnak kooperatibaren porrota kontratazio politika nepotistarekin eta absentismoarekin lotu dute - Debagoiena - Goiena.eus\nFagor Etxetresnak kooperatibaren porrota kontratazio politika nepotistarekin eta absentismoarekin lotu dute\nJosu Bilbao 2019-04-26 10:05\nEHUko Ekonomia eta Enpresa fakultateko ikerketa baten arabera giza baliabideen kudeaketa eta politika gainbeherako faktoreetako bat izan zen.\nLangileak hartzeko politika nepotista edota absentismo tasa gero eta handiagoa zela azpimarratu du EHUko ikerketak. Ikerketaren asmoa, "huts egin duen esperientzia beste batzuentzat baliagarria" izatea dela azaldu dute, alegia, "Fagor Etxetresnak kooperatibaren arrakasta enpresa askorentzat ikasbide izan zen moduan".\nKooperatiben bazkideen ondorengoek lehentasuna izatea langileak hartzeko politikan, absentismo tasa gero eta handiagoa, produkzio sistema taylorista eta alderantzizko nagusitasun hierarkia aztertu ditu EHUko ikerketa taldeak. Finantza ekonomia saileko eta lantaldeko Imanol Basterretxea irakasleak eman ditu ikerketaren gaineko xehetasunak. "Ikerketa askotan aztertu dute Fagorren porrota eta giza baliabideen politikak ez ziren izan kiebra jotzeko eragile nagusiak, inondik ere, baina arazoak areagotu zituzten eta hura salbatzea zaildu zuten. Beste azterketa akademikoetan ez dituzte alderdi horiek jorratu, eta pentsatu genuen merezi zuela horiek aztertzea. Gure lanaren asmoa izan da Fagor Etxetresnak kooperatiban egindako okerrak aztertu eta ezagutzera ematea, beste batzuek haietatik ikasi eta amaiera berdina izatea saihets dezaten".\nAzterketa egiteko Fagorren 20 urte baino gehiago zeramaten eta kooperatibarekin lotura zuten 25 lagunekin elkarrizketak egin zituzten: zuzendaritzako kideak, langileak, Kontseilu Sozialeko kideak... "Mondragon Korporazioko zuzendaritzako kide batzuekin ere izan genituen elkarrizketak, bai eta administrazio publikoko goi kargu batzuekin ere, Fagorrekin negoziatzen aritu baitziren porrot egin ez zezan", azaldu du Basterretxeak.\nIkerketaren arabera absentismoaren gorakada izan zen faktore nagusienetako bat: "1990ko hamarkadan, %4koa izatetik ia %8koa izatera pasatu zen. Espainiako enpresa pribatuena baino handiagoa izatera pasatu zen, eta hala jarraitu zuen porrotera arte".\nHorrez gain lidergo ahulak ere izan zuen pisua aztertu du EHUko ikertzaile taldeak: "Alderantzizko nagusitasun hierarkia horrek eragin zuen zuzendaritzak lidergo ahula izatea eta erabaki gogor eta onarpenik gabekoak berandu hartzea, hala nola linea batzuk itxi eta beste batzuk Poloniako filialera eramatea, soldata jaistea, aparteko lanordu solidarioak egitea edo langileak beste kooperatiba batzuetan kokatzea".


Bidezko merkataritzaren garrantziaz ohartzeko eta ohiturak aldatzeko - Uriola.eus\nuriola.eus 2015-11-10 11:32 Ekonomia-Lana Alde Zaharra\nBidezko merkataritzako produktuak kontsumitzeko hamaika arrazoi daudela gogoraraziko diete bilbotarrei gobernuz kanpoko hainbat erakundek, elkarlanean, Bidezko Merkataritzaren XIII. Astean. Areatzan hiru egunez paratuko duten karpan, aurtengoan, ehunaren sektoreko emakume langileen esplotazioari aurre egiteko beharra azpimarratuko dute.\nArgazkiak: www.facebook.com/comerciojustobilbao | Ikusi handiago | Argazki originala\nMendebaldean janzten diren arropa gehienak egiten dituztenen profila honakoa da: emakumea, asiarra eta egunero 12-14 ordu bitartean lanean ematen duena. Lanaldi luze-luzea eta soldata oso-oso eskasa du, oinarrizko beharrizanei ere aurre egiten uzten ez diona.\nArropa ekoizteko tailerretan lan baldintzak gizkaien duintasunaren aurkakoak dira, askotan arriskutsuak. Umeek ere lan egiten dute horrelako lekuetan.\nEta ez dute legearen arabera eratutako sindikaturik langileen eskubideak defendatu ahal izateko.\nHauek dira ehunaren sektorearen ohikoak diren eta funtsezko eskubideak urratzen dituzten ekintza batzuk. Sektoreak, Europan bakarrik, 34.000 milioi euro mugitzen ditu egunero.\nEhunaren sektorean langile gehienak emakumeak dira. Sektoreko langileen %80a osatzen dute. Soldata txikiei, gizonen eta emakumeen soldaten artean dagoen aldea gaineratzen zaio. Azken hau oso handia da jantzigintzan. Antzeko lanak egiteagatik, emakumeek gizonek baino gutxiago kobratzen dute. Alde hori %10etik %50era artekoa da. Horregatik dira langile gehienak emakumeak. Gainera, sindikatuen presiorik ez dagoenez, errazagao da emakumeak kontratatzea aldi laburragoetarako eta lan baldintza okerragoetan.\nBidezko merkataritzak esplotazio horren aurka eta lan baldintza duinen alde egiten duen ahaleginaren ale batzuk ezagutu ahalko ditu bisitariak Bidezko Merkataritzaren Bilboko XIII. Astean Areatzako karpan.\nSetem Hego Haizea, Emaus, Oxfam Itermon, Kidenda, Mercadeco, Solidaridad Internacional eta Vicente Ferrer fundazioa dira Bidezko Merkataritzaren Asteko partaideak eta antolatzaileak.\nBidezko Merkataritzaren Bilboko XIII. Astea - Egitaraua\nAzaroak 13 ostirala\n12:00 - 13:00 Antzerki foroa. Popom konpainia.\nNerabeekin landuko da Bidezko Merkataritzaren gaia, ehunen industriaren ikuspuntutik. Gazteak sentsibilizatu ondoren, gizartea aldatzeko ideien ekarpena egingo dute.\nUmorez dinamizatuko dute karpa egun guztian Mari Tere eta Mari Puri azafatek.\n18:00 – 20:00 'Bidezko Merkataritzaren Kutxak'. Proiekzioa. Kaleko proiekzioa karparen ondoan, oinezko guztiak modu azkarrean eta bisualean bidezko merkataritzari buruz sentsibilizatzeko.\n19:00 – 20:00 Afrikako Perkusioa lantzeko tailer esperimentala. Sökolé. Erritmoak eta esperientziak.\nPerkusioarekin kontaktua edukiz parte hartu ahalko dute tailerrean pertsona guztiek.\n12:30 – 13:30 Afrikako dantza eta perkusio-ikuskizuna. Sökolé. Erritmoak eta esperientziak.\n19:00 – 20:00 Txalaparta + Flamenkoa fusioa. Berriketan. Dantza flamenkoak eta musika flamenkoak txalapartarekin bat egingo dute.\n20:00 Bidezko Merkataritzako otzararen zozketa.\nAzaroak 15 igandea\n12:30 – 13:30 'Buala' umeentzako berbena. Txaloka antzerki-taldea. 'Buala' sukaldaritza-taldeak inoiz egindako Bidezko Merkataritzaren postrerik gozoenaren bila abiatuko da. Ikusleek irudimena eta zentzumenak aske utziko dituzte, hegan.\n14:30 Bidezko Merkataritzako otzararen zozketa.\nLau egunetan karpan ikusgai egongo diren erakusketak:\nKotoirik bidezkoenezko 'Haritik tiraka'\n'Bidezko merkataritzaz mundu hobea diseinatzen dugu'\n'Bidezko merkataritzako produktuak kontsumitzeko 10 arrazoi'\nTokia: Areatzako kaian\nData: Azaroaren 12tik 15era\n11.00 - 14.00 / 17.00 - 21.00\n11.00 - 14:30\n2015/11/12 12:00 - 14:30\nAreatzako karpan Alde Zaharra


Oier Zuñiga: “Doluari buruz hitz egiteak ematen digun beldurra gainditu nahi dugu gure ikuskizunarekin” - Nafarroa - euskalerriairratia.eus\nOier Zuñiga: “Doluari buruz hitz egiteak ematen digun beldurra gainditu nahi dugu gure ikuskizunarekin”\nJuan Kruz Lakasta 2022-01-14 12:14\nOier Zuñiga aktore eta ilustratzaile iruindarrak Eresia: lurra arin bekizu, ama ikuskizuna estreinatuko du bihar, Bergarako Seminarixo antzokian. Udalbiltzaren sormen beka baten laguntzaz ondutako proiektua da. Zuñiga elkarrizketatu dugu gaur goizean Metropoli Forala saioan.\nOier, muntaketa lanetan harrapatu zaitugu, ezta?\nBergarako Seminarixoa antzoki ederrean gaude. Komentua eta unibertsitatea izan zen. Muntaketan ari gara bihar estreinatuko baitugu ikuskizuna, foku artean, kable artean.\nBerehala helduko diogu antzezlanari, baina lehenago sortzeko bideaz mintzatu nahi diogu, Udalbiltzaren sormen beken bitartez egin baituzue. Duela urte bete eta pixka bat gehiago Udalbiltzak deialdi publiko bat egin zuen sormen proiektuak aurkezteko, idazketan, zinemagintzan eta antzerkigintzan. Antzerkigintzan 23 proiektu aurkeztu genituen konpainia eta profesional ezberdinok eta bost proiekturi sormen beka eman ziguten. Diru laguntza bat sormenerako, eta 21 eguneko egonaldia Udalbiltzaren proiektu honetan parte hartzen duen udalerri batean. Gure kasuan hiru udalerri tokatu zaizkigu, zorionekoak gu, eta ibili gara Altzuola, Elgeta eta Bergaran. Sormenerako espazioa, lo egitekoa, jatekoa eskaini digute, eta hartu emana bertakoekin gure proiektua aberasteko.\nOso bide interesgarria, sortzaileen arteko harremanak bultzatzeko.\nBai. Askotan Euskal Herrian euskaraz sortzen den honetan guztian pixka bat bakarrik sentitzen gara. Eta bat-batean horrenbeste proiektu aldi berean martxan ikustea eta gure artean horien guztien parte sentitu ahal izatea plazera da. Gure artean ibili gara: zer moduz zuek? Eta nola egin duzue hau? Eta nola atera zaizue bestea? Plazer handikoa da hori guztia. Pentsa ze urtetatik gatozen, pandemia honekin. Halako batean 2022ko hasieran bost antzezlan estreinatzea euskaraz, Euskal Herrian eginak, plazera da. Gainera Udalbiltzak zabaltze plan bat ere antolatu du eta 27 emanaldi eginen ditu antzezlan bakoitzak Euskal Herri osotik. Sormenaz gain, plazak eskaini dizkigu proiektu honek.\nSortzea garrantzitsua da, baina plazak lortzea ere bai.\nAmildegirik handiena hori izaten da maiz. Batzuetan, sekulako sormen lan ona prestatzen duzu eta gero plazak lortzea zaila izaten zaizu, hor beste aldagai asko sartzen direlako.\nZure antzezlanak doluari buruz dihardu. Zergatik?\nGuri gustatzen zaigu esatea doluaz mintzo den pieza eszeniko bat dela. Ohiko dramaturgiatik aldendu nahi izan dugu, eta Ohiko antzerki dramaturgiatik aldendu nahi izan dugu eta aurkezten duguna da pieza eszeniko bat non hiru pertsona dauden oholtzan, doluan bizi izaten ditugun prozesuak antzezten baino bizitzen, eta horiek arintzeko errituak edo ekintzak egiten.\nBi aktore zarete, Belen Cruz eta biok, eta dantzari bat, Eneko Gil.\nHori da. Hirurok gaude oholtzan. Eneko berez dantzaria da aspaldidanik, Kukai dantza talderekin eta beste hamaika proiektutan ibilitakoa. Azkenaldian antzerkiaren eta dantzaren artean dabil saltoka. Belen Cruz aktore donostiarrak urte mordoxka daramatza profesio honetan, ikus entzunezkoetan, eskolak ematen. Eta ni neu. Hirurok gaude. Ekintza abstraktu eta poetikoekin doluak egiten duen bide hori nolabait oholtzara eramaten.\nHor nonbait irakurri dut doluak sortzen duen mina eta hutsunea isilpetik atera nahi duzula lan honekin, horren guztiaren inguruan gogoeta piztu nahi duzula.\nHori izan da proiektu honen bulkada nagusia. Ematen du gure jendartean geroz eta gehiago doluak ez duela lekurik, leku sozialik, komunitariorik. Ematen du doluaren prozesua estandarizatu dela, baina pertsonak adina dolu daude. Pertsona bakoitzak dolua modu batean bizi du eta bere denborak behar ditu. Orain, 48 orduz tanatorioan zaude; gero lurperatu, erraustu edo dena delakoa egiten duzu, eta ematen du prozesua amaitu egiten dela. Baina errealitatea bestelakoa da. Iruditzen zitzaigun arte praktiken bidez, arte eszenikoen bidez, leku bat ematen ahal zaiola prozesu horri, eta bultzatzen ahal dugula horri buruzko hausnarketa. Ematen du horri buruz hitz egiteak beldurra ematen digula. Maite ditugun senideen heriotzak dakarzkigun sentsazio eta emozio guzti hori aitortu behar dugu. Leku bat eman behar zaio. Horretaz mintzatzea sanoa da hark ematen baitio zentzua gure bizitzari.\nIkuskizuna Iruñerrira ekartzeko asmorik ba al duzue?\nBai Iruñerrian izanen gara Udalbiltzaren programaren barruan apirilaren 10ean. Eta Nafarroan beste emanaldi batzuk izanen ditugu: Leitza, Lesaka, Lodosa, Tafalla... Eta espero dugu plaza gehiago sortzea.


Maila oneko lehiakideek eman dute izena biharko lasterketarako - Aramaio - Goiena.eus\nMaila oneko lehiakideek eman dute izena biharko lasterketarako\nUbane Madera 2004-06-11 17:02\nGuztia gertu dute bihar, hilak 12, Aramaioko III.Rallysprinta egiteko. 39 lagunek eman dute izena, maila oneko lagunek, gainera. 14:30ean moztuko dute errepidea eta15:30ean hasiko da lasterketa. Guztira, 6,6 kilometroko ibilbidea egin beharko dute.\nErrotabarri baserrian hasiko da lasterketa; handik Arriolaranzko bidea hartuko dute eta Andra Mariko bidegurutzeraino iritsi beharko dira lasterkariak, huraxe izango da-eta helmuga. Hori 15:30etik aurrera izango da; lehenago, 10:00etatik aurrera egiaztapen teknikoak egingo dituzte, kiroldegian. Eta lehen esan bezala, errepidea 14:30ean moztuko dute.\nParte hartzaileen artean, bi aramaioar ere badira: Haritz Errasti Azpikok pilotu lanak egingo ditu rallysprintean. Ander Oion, berriz, kopilotua izango da. Haritzek kontatu digu beste ezer baino lehen automobila erosi zuela eta gero korritzeko lagun bila hasi zela. Laguna behar da, rallysprint batean derrigorrezkoa delako kopilotua eramatea. Boluntario bat eskatu nuen eta Anderrek nahi izan zuen. Bi aramaioarrek Usurbildik ekarritako Citroën AX Sport-a erabiliko dute biharko lasterketan.\nBestalde, rallysprintaren antolatzaile Azpiko Racing elkarteko kideek esan digutenez, maila oneko lehiakideek eman dute izena zapatuko probarako. Izan ere, Aramaioko proba Euskal Herriko rallysprinten txapelketarako puntuagarria izango da. Hala, horien artean, faboritoak honako hauek dira: Joseba Zapirain (Seat Ibiza Kit Car autoarekin); Luciano Arrabal (Mitsubishi Evo V autoarekin); Santi Artetxe, (Peugeot 306 Maxi Kit Car autoarekin) eta Jose Fermin Zapiain (Renault Megane Maxi Kit Car autoarekin). Horiekin batera, Debagoieneko ordezkaritza ere izango da. Adibidez, Igor Orobengoa eta Iñigo Saizar arrasatearrek parte hartuko dute, baita Jonathan Suarez oñatiarrak ere.\nIa 3.000 euro saritan\nBukatzeko, biharko probarako sari ugari emango dituzte. Hala, bost skratch sari izango dira: aurrenekoarendako 400 euro; 300 euro bigarrenari; 200 hirugarrenari eta 100 laugarren eta bosgarrenari. Klaseen sarietan, klase bakoitzeko lehenengoak 100 euro eskuratuko ditu eta junior sarietan, 150 euro lehenengoak eta 100 euro bigarrenak. Guztira, 2.850 euro emango dituzte saritan.


Jeudi 13 mai 2021 à 12:08\nLekorneko Garro etxaldean, barazki biologikoak landatzen dituzte eta zuzenki saltzen dituzte © Radio France - Xexili Foix\nLaborantxa biologiko eta iraunkorra, tokikoa, hori da Garro etxaldeak hautatu duen bidea : barazkiak ekoizten ditu, sasoinak segituz, mota zahar eta herrikoi desberdinak baliatuz. Produktu kimikorik ez dute erabiltzen, belar txarrak eskuz kentzen dituzte, negutegietan, edo kanpoan diren barazkien artean.\n2016tik, Arto Gorria landatzen dute, eta Arto Gorria elkarteak duen errotari esker, irintzen dute.\n2018ko neguan, 350 fruitu zuhaitzak landatu dituzte, lehen sagarrak bildu dituzte 2021ko udazkenean.\nLaborantxa garapen iraunkorra\n2020an, sail berri bat Garro etxaldean sortu dute : bio barazki landare ttipiak egiten dituzte, eta eskualdeko baratzezainei saltzen dizkiete. Gaur egun 5 langile Garro etxaldean ari dira, 4 baratzegintzan eta arbolgintzan, eta bat landare ttipietan ari dena. Gazte aprendiz batzu ere formakuntzan hartzen dituzte, urtean zehar.\nGarro barazkiak AMAP eta saskietan saltzen dituzte, Lekorneko eskolan jantegian zerbitzatzen dituzte.\nGarro barazkiak saltzen dituzte ere ostiral goizetan, Kanboko merkatuan.\nGarro Etxaldea, 64 240 Lekorne


Salneurria: 22,00 €\n"Pueblos con encanto del Pirineo" liburuak mendilerroko isurialde bietako 70en bat herri bildu ditu. Liburua atontzerakoan, herrialde ezezagunean lehenengoz barneratzen denaren gogoaz eta grinaz jantzi dira egileak, aurreiritziak bazter utzita, liluratuak izateko eta sentsazio berriak jasotzeko prest. Liburuko herri guztiek daukate erakartzeko arrazoirik. Batzuetan, haien ondare arkitektoniko joria. Beste batzuetan, elizaren balio historiko eta artistikoa. Noizean behin, lekuaren kokapen bitxia eta inguruko paisaien edertasuna. Eta askotan, beste barik, jatorrizko herrigunea bere horretan gorde izana edo txukun zaharberritu izana. Baina beti, beti, lekuan lekuko bizilagunak, milaka urteko ekandu eta ohiturei eutsi dietelako. "Pueblos con encanto del Pirineo" mendilerroko ondarearen aldeko aldarri apala ere bada. Ederra edonon egon daiteke, lekurik ezkutuenetan edo baztertuenetan. Guztion ardura da haien bila joatea eta merezi duten balioa aitortzea, bere txikian katedralik handienaren pareko ondarea izan daitezkeelako. Liburu honetan bidaiariaren gogoetak jaso ditugu, bidaiaren gogoa eta aurkikuntza grina lau haizetara zabaltzeko behar bezain sutsu eta bizi deskribatuta. Edertasuna aitzakia, goazen bada Pirinioetan barrena. Informazio gehiago\nZure eskuetan, gidaliburu hau bidelagun bikaina bilakatuko da, zure ihesaldi ttipietako aholkulari. Euskal Herri osoko 48 jatetxe aukeratuak, naturaren edertasunen erdian. Tentu handiz eta bereziki zuretzat hautatu ditugu, dela sukaldaritza bikaina egiten dutelako, giro atsegina sortzen dutelako edo leku zirraragarrietan daudelako, bazter galduetarako eta sentsazio ezohikoetarako txangoen abiapuntu. Informazio gehiago\nHona hemen, liburu batean, 50 mugarri, direla herri, katedral, aterpetxe, natur eremuak edo monumentu historiko zein artistikoak. Guzti-guztiak Done Jakue bide nagusi eta ohikoan daude, Frantses Bidea esaten dioten horretan alegia. 50 leku horiek aukeratzeko azterketa zorrotza egin behar izan da, Compostelarako bidean inola ere bazter utzi behar ez diren toki horiek hautatzeko eta zehazteko. Informazio gehiago\nBilbotarrak eta hiriburu historiko hori bisitatzen dutenak gogoan, hamabost ibilbide eta 100 kilometrotan Bilbo goitik behera ezagutzeko parada eskaintzen du gidaliburu honek. Hasi Zazpi Kaleetan, segi Zabalguneetatik eta auzoetara heldu. Hori da bidea hiri honetako handitasunak, lorategiek, plazek, eskulturek, eraikin ezaugarriek, museoek eta giroek oinezkoa harritu eta txunditu dezaten. Gidaliburu bitxi honek kitzikatu egingo zaitu. Informazio gehiago


#BILBAO · Durangoko Bartolome Ertzilla Gazte Orkestra aurten ere Musika-Músika jaialdian izango da - Mugalari KulturaMugalari Kultura\nBartolome Ertzilla Musika Eskola eta Kontserbatorioko Gazte Orkestra aurten ere MUSIKA-MÚSICA 2017 Jaialdian izango da, 3.urtez, Kontserbatorioei dagokien sailean. Jaialdi entzutetsu hau, Bilboko Euskalduna Jauregian izango da, martxoaren 3, 4 eta 5ean, Bilbao 700 Fundazioak antolaturik.\n2002an ospatu zen estreinakoz eta ordutik, prestijio eta ospea bereganatuz joan da edizioz edizio, mundu mailako musikari ezagun eta garratzitsuenek parte hartzen dutelarik. Gainera, berrikuntzak ere izan ditu azken edizioetan, hala nola “auzoz auzo“ atala eta baita hitzaldi zein familientzako kontzertuak ere.\n·Bohemia · Jaialdi berezia da Musika-Musica jaialdia, izan ere edizio bakoitzean musikaren historiari dagokion garai, gai zein konpositorea izaten baitu ardatz. Aurtean Bohemia izango du ardatz. Era berean, 3 egunean zehar eguerdian hasi eta iluntzeraino izaten dira kontzertuak, Euskalduna Jauregiko areto desberdinetan.\nBartolome Ertzillako Orkestrak Euskalduna Jauregiko Kioskoan joko du martxoaren 3an, arratsaldeko 19:30etan, Dvorak eta Smetanaren obrak interpretatuz. Musika Eskola eta Kontserbatorioko 18 ikaslek osatzen dute orkestra eta Eunate Zarrabeitia irakaslearen gidaritzapean.\nGure saioaz zein Jaialdi osoaz gozatzera animatu nahi zaituztegu, izan ere aukera paregabea baita musikara gerturatu, ezagutu eta gozatzeko. Sarreren prezioa 4 eta 12 euro bitartekoa da eta kontzertuen iraupena gehienez ere 50 minutukoa.


datuen_trataera - Hamaika Gara\nERABAKITZEKO ESKUBIDEA ARAUTZEKO ESKAERA-ESKUBIDEAZ BALIATZEKO SINADURAK BILTZEKO DATUEN TRATAMENDUARI BURUZKOA\nI. DATUEN BABESERAKO INFORMAZIO OSAGARRIA Expand\nDatuen tratamenduaren arduraduna:\nIdentitatea: GURE ESKU DAGO GED-EH KULTURA ELKARTEA, AS/G/18803/2014\nHelbidea: Erdiko Kalea 23, Arrasate/Mondragón, 20500, Gipuzkoa\nWeb orrialdea: www.hamikagara.eus\nDatuen babeserako delegatuarekin harremanetan jartzeko: datuen_babesa@hamaikagara.eus\nEuskal Autonomia Erkidegoko erakundeei zuzendutako eskaeraren kasuan (EAE), tratamenduaren helburua da sinadurak bildu eta kudeatzea, erakunde horien aurrean sinatzaileek eskaera-eskubidea egikaritzeko, honako xedearekin: etorkizun politikoari buruzko eztabaida susta dezaten herritarren parte-hartze eraginkorra bermatuz, eta erreferendumak egiteko ahalmen osoa beregain hartu, arautu eta gara dezaten;\nNafarroako Foru Komunitateko erakundeei zuzendutako eskaeraren kasuan (NFE), tratamenduaren helburua da sinadurak bildu eta kudeatzea, erakunde horien aurrean sinatzaileek eskaera-eskubidea egikaritzeko, honako xedearekin: etorkizun politikoari buruzko eztabaida susta dezaten herritarren parte-hartze eraginkorra bermatuz, eta gure etorkizuna erabaki ahal izateko bideak jorratu eta beharrezko tresnak har ditzaten, erreferendumak egiteko ahalmena barne;\nIpar Euskal Herriko herritarrei dagokienez (IEH), tratamenduaren helburua da sinadurak bildu eta kudeatzea Hamaika Gara-Erreferendumaren Aldeko Herri Ekimenaren manifestuarekiko atxikimendua adieraz dezaten eta jarraitu beharreko bide instituzionala sozialki erabaki dezaten.\nAzkenik, euskal diaspora osatzen duten pertsonentzat tratamenduaren helburua da Hamaika Gara-Erreferendumaren Aldeko Herritarren Ekimena manifestuarekiko atxikimendua adieraz dezaten.\nInteresdunak datuak kentzeko eskatzen ez duen bitartean gordeko dira datuak, eta, nolanahi ere, suntsitu egingo dira Euskal Herriko erakunde hauetan (Eusko Legebiltzarra eta Nafarroako Parlamentua) eskaerak egiteko eskubidea erabiltzeko sinadurak aurkeztu eta azken egunetik 6 hilabetera.\nZein datu-kategoria tratatzen ditugu?\nIdentifikazio-datuak: NAN/AIZ/CNI edo pasaportea, izen-abizenak, nazionalitatea, helbidea, jakinarazpen-helbidea (posta-helbidea edo helbide elektronikoa), telefonoa, sinadura.\nTratamendua beharrezkoa da EKren 29. artikuluan aurreikusitako eskaera-eskubidea gauzatzeko.\nHorregatik, eskaera izenpetzen duen datu pertsonalen titularrak berariazko baimena eman behar du, baiezko ekintza argi baten bidez.\nTratamendu honetako datuak Euskal Autonomia Erkidegoko eta Nafarroako Foru Erkidegoko erakundeei laga ahal izango zaizkie, eskatzeko eskubidea arautzen duen azaroaren 12ko 4/2001 Lege Organikoak hala eskatzen duen neurrian, eskatzeko eskubidea baliatzeko.\nKasu horietatik kanpo, tratatu beharreko datuak ez zaizkie hirugarrenei lagako, legeak hala aurreikusi ezean.\nEdonork du GURE ESKU DAGO GED-EH KULTURA ELKARTEAK egiten dituen tratamenduei buruzko berrespena jasotzeko eskubidea.\nDatuetara sartzeko, haiek zuzentzeko, ezabatzeko eta haien eramangarritasuna egiteko eskubideak erabil ditzakete, bai eta datuon tratamendu automatizatuan soilik oinarritutako erabakiak ez hartzeko eskubidea ere, hala dagokionean.\nHorretarako, harremanetan jarri beharko duzu GURE ESKU DAGO GED-EH KULTURA ELKARTEKO datuak babesteko ordezkariarekin, helbide elektroniko honetan: datuen_babesa@hamaikagara.eus\nZure eskubideak egikaritzeko, web gunean dituzu eskari orriak:\nEra berean, Datuak Babesteko Espainiako Bulegoan informazio hau duzu:\nII. ARAUDIA Expand\n2016/679 (EB) ERREGELAMENDUA, EUROPAKO PARLAMENTUAREN ETA KONTSEILUARENA, 2016ko apirilaren 27koa, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena eta 95/46/EE Zuzentaraua (Datuak babesteko Erregelamendu Orokorra) indargabetzen duena\nHutsen zuzenketa: 2016/679 Erregelamendua (EB) (PDF, 343 KB), 2016ko apirilaren 27koa, Europako Parlamentuarena eta Kontseiluarena, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa; eta 95/46/CE Zuzentaraua indargabetzen duena (Datuak babesteko erregelamendu orokorra) (Europar Batasunaren Aldizkari Ofiziala L 119, 2016ko maiatzaren 4a)\nAzaroaren 12ko 4/2001 Lege Organikoa, Eskariak Egiteko Eskubidea Arautzekoa\nIII. HARREMANETARAKO HELBIDEA Expand\nDatuen babeserako delegatua\nGURE ESKU DAGO-EH KULTUR ELKARTEA, AS/G/18803/2014\nErdiko Kalea 23,\nArrasate/Mondragón, 20500, Gipuzkoa\nIV. DATU PERTSONALEN TRATAMENDUEN ERREGISTROAK Expand\nEuropako Parlamentuaren eta Kontseiluaren 2016ko apirilaren 27ko (EB) 2016/679 Erregelamenduak, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoak (13. eta 14. artikuluak) eta abenduaren 5eko 3/2018 Lege Organikoak, datu pertsonalak babesteari eta eskubide digitalak bermatzeari buruzkoak (11. artikulua) xedatzen dute zein den interesatuei eman behar zaien informazioa beren datuak biltzen direnean. Bestalde, erregelamenduko 30. artikuluak eta legeko 31. artikuluak diote arduradunek erregistratu egin behar dituztela beren ardurapekoak izango diren tratamendu jarduerak.\nAdierazitakoa betetzeko, GURE ESKU DAGO GED-EH KULTURA ELKARTEA bere tratamendu jardueren inbentarioa du, eta bertan kontsultatu daiteke datu pertsonalak tratatzeko jarduerei buruzko informazio guztia.\nTGDO1- GED-EH KULTURA ELKARTEAREN BAZKIDEAK\nTGD02- ERABAKITZEKO ESKUBIDEA ARAUTZEKO ESKAERA-ESKUBIDEAZ BALIATZEKO SINADURAK BILTZEKO DATUEN TRATAMENDUA\nTGD03- ERREFERENDUMAREN ALDEKO HERRI EKIMENAREN INGURUKO INFORMAZIOA JASOTZEKO DATUEN TRATAMENDUA\nV. ARRISKUEN AZTERKETA Expand\nTGD02.- ERABAKITZEKO ESKUBIDEA ARAUTZEKO ESKAERA-ESKUBIDEAZ BALIATZEKO SINADURAK BILTZEKO DATUEN TRATAMENDUA\nARRISKU MOTA ARRISKUA NEURRIA\nINTEGRITATEA Nahita egin gabeko datu pertsonalak aldatzea Funtzioak sarbide-profilen bidez bereiztea.\nSareko mehatxuak monitorizatzeko kontrolak\nBi gorabehera gerta daitezke:\nA) Paperean jasotako sinadura, aldez aurretik formatu digitalean jasota egotea.\nB) Digitalki jasotako sinadura, aldez aurretik paperean jasota egotea. Sinadura guztiak aplikazio berean iraultzen dira, eta behin baino gehiagotan ez sinatzeko neurriak hartzen dira.\nNolanahi ere, lehentasuna emango zaio beti formatu digitaleko sinadurari.\nIntzidentzia sinadura-orrian erregistratuko da, eta Berme Batzordeari jakinaraziko zaio, Sinadura Batzordearen bidez.\nINTEGRITATEA Identitatea ordeztea:\nNorbaitek bere nortasuna ordezkatu dutela salatzen badu, aurretik sinatu ez duela baieztatuz. Antolaketa-neurri hau hartuko da:\nInteresdunari helbide elektroniko bat emango zaio Sinadura Batzordearekin harremanetan jartzeko. Plataformaren administratzailea interesdunarekin harremanetan jarriko da aplikazioan agertzen diren datuak berarekin batera egiaztatzeko. Zuzenak ez badira, ohar bat jasoko da inzidentzien erregistro-orrian. Identatea ordeztu egin dela baieztatzen bada, Sinadura Batzordeak Bermeen Batzordeari jakinaraziko dio, dagozkion neurriak har ditzan.\nINTEGRITATEA Paperezko sinadura-orriak galtzea edo lapurtzea Antolaketa neurri hauek hartuko dira: lurraldeko (eskualdeko edo herrietako) edota sektoreko (gizarte eragileak) sinadura bilketen arduradunek Gure Esku Dago-ren Sinaduren Batzordeari entregatu beharko dizkiote sinadura orriak, gorde eta zaindu ditzan.\nGalduz gero edo lapurtuz gero, Gure Esku Sinadura Batzordeari jakinaraziko zaio, eta hark jarriko du salaketa. Horrekin batera, salaketa horren kopia helaraziko zaio Bermeen Batzordeari.\nKONFIDENTZIALTASUNA Datu pertsonalak baimenik gabe eskuratzea Sarbidea kontrolatzeko mekanismoak ezarri dira. Aplikazioa erabiltzailearen eta pasahitzaren bidez babestuta dago.\nGainera, baimendutako pertsonek dagokion konfidentzialtasun-klausula sinatuko dute.\nPlataformak hosting zerbitzuak babesteko sistema erabiltzen du, baimenik gabeko sarbideak saihesteko.\nHala ere, administratzaileak baimenik gabeko sarrera baieztatzen badu, dagokion oharra jasoko du inzidentzia-erregistroan, eta Bermeen Batzordeari jakinaraziko dio, dagozkion neurriak har ditzan.\nINTEGRITATEA Datuen egiazkotasuna Erantzukizun klausula sinatzea\nINTEGRITATEA Baimen informatua Sinatzaileek ezingo dituzte beren datuak bidali aldez aurretik datuen babesari buruzko zehaztapenak irakurri dituztela baieztatu gabe.\nESKURAGARRITASUNA Datu pertsonalak nahi gabe galtzea edo ezabatzea Segurtasun-kopiak. Backup-ak egingo dira egunero, eta hosting zerbitzuak eskaintzen dituen tresnak erabiliko dira datuak berreskuratzeko, hala behar izanez gero.\nHainbat lekutan biltegiratzea\nESKURAGARRITASUNA BOTS erasoak Aplikazioak Recapcha3 eta Googleren segurtasun-neurriak ditu.\nVI. ESKUBIDEAK EGIKARITZEKO EREDUAK Expand\nGED-EH TRATATZEN ARI DEN DATU PERTSONALAK TRATATZEKO EMANDAKO ADOSTASUNA KENTZEKO\nGED-EH TRATATZEN ARI DEN DATU PERTSONALAK ATZITZEKO ESKUBIDEA EGIKARITZEKO\nGED-EH TRATATZEN ARI DEN DATU PERTSONALAK ZUZENTZEKO ESKUBIDEA EGIKARITZEKO\nGED-EH TRATATZEN ARI DEN DATU PERTSONALAK EZABATZEKO ESKUBIDEA EGIKARITZEKO\nGED-EH TRATATZEN ARI DEN DATU PERTSONALEN KONTRA EGITEKO ESKUBIDEA EGIKARITZEKO\nGED-EH TRATATZEN ARI DEN DATU PERTSONALEN TRATAMENDUA MUGATZEKO\nVII. DATUEN TRATAMENDURAKO MANDATUA Expand\nGURE ESKU DAGO GED-EH KULTURA ELKARTEAK sinaduren digitalizazioa eta suntsitzea agintzen dion enpresarekin datuen tratamendurako mandatua sinatuko du\nERREFERENDUMAREN ALDEKO HERRI-EKIMENA FINANTZATZEKO MATERIALAREN SALMENTARAKO DATUEN TRATAERA\nTratamenduaren helburua da erreferendumaren aldeko herri ekimena finantzatzeko materiala erosten duten pertsonen datuak bildu eta kudeatzea. Ekimen hori erabakitzeko eskubidea arautzearen aldeko eskaera-eskubidea baliatzera bideratutako sinadura-bilketa batekin hasiko da.\nDatuak gorde egingo dira interesdunak horiek ezabatzea eskatzen ez duen bitartean, eta, edonola ere, suntsitu egingo dira, Euskal Herriko erakundeek erreferenduma mekanismo parte-hartzaile gisa arautzea lortzen denean, Euskal Herriko lurraldeetako gizarteak bere etorkizuna libreki erabaki ahal izan dezan.\nIdentifikazio-datuak: NAN/AIZ/CNI edo pasaportea, izen-abizenak, nazionalitatea, helbidea, jakinarazpen-helbidea (posta-helbidea edo helbide elektronikoa) eta telefonoa.\nIzaera pertsonaleko datuen titularrak berariazko baimena ematea, eta baimen hori baiezko ekintza argi baten bidez eman beharko da.\nDatuen hartzailea GURE ESKU DAGO GED-EH KULTURA ELKARTEA izango da. Tratatu beharreko datuak ez zaizkie hirugarrenei lagako, legeak hala aurreikusi ezean.\nEdonork du GURE ESKU DAGO GED-EH KULTURA ELKARTEA egiten dituen tratamenduei buruzko berrespena jasotzeko eskubidea.\nTGDO1- GURE ESKU DAGO GED-EH KULTURA ELKARTEAREN BAZKIDEAK\nINTEGRITATEA Nahita egin gabeko datu pertsonalak aldatzea edo aldatzea Funtzioak sarbide-profilen bidez bereiztea.\nINTEGRIDAD Identitatea ordeztea:\nNorbaitek bere nortasuna ordezkatu dutela salatzen badu, produktuak ez dituela erosi egiaztatuz.\nAntolaketa-neurri hau hartuko da:\nOrdainketa egiteko finantza entitateek erabiltzen dituzten segurtasun sistemak erabiliko dira.\nKONFIDENTZIALTASUNA Datu pertsonalak baimenik gabe eskuratzea Sarbidea kontrolatzeko mekanismoak ezarri dira. Aplikazioa erabiltzailearen eta pasahitzaren bidez babestuta dago. Gainera, baimendutako pertsonek dagokion konfidentzialtasun-klausula sinatuko dute.\nPlataformak hosting zerbitzuak babesteko sistema erabiltzen du, baimenik gabeko sarbideak saihesteko.Hala ere, administratzaileak baimenik gabeko sarrera baieztatzen badu, dagokion oharra jasoko du inzidentzia-erregistroan, eta Bermeen Batzordeari jakinaraziko dio, dagozkion neurriak har ditzan.\nLogin kontrol sistema.\nESKURAGARRITASUNA Datu pertsonalak nahi gabe galtzea edo ezabatzea Segurtasun-kopiak. Backup-ak egingo dira egunero, eta hosting zerbitzuak eskaintzen dituen tresnak erabiliko dira datuak berreskuratzeko,hala behar izanez gero.\nERREFERENDUMAREN ALDEKO HERRI-EKIMENARI BURUZKO INFORMAZIOA JASOTZEA ONARTZEN DUTEN PERTSONEN DATUAK TRATATZEA\nTratamenduaren helburua erreferendumaren aldeko herritarren ekimenari buruzko informazioa jaso nahi duten pertsonen datuak biltzea eta kudeatzea da. Ekimen hori erabakitzeko eskubidea arautzearen aldeko eskaera-eskubidea baliatzera bideratutako sinadura-bilketa batekin hasiko da.


Free birtual Maltese teklatuaren diseinua online | Losderi.com\nTeklatu birtuala Maltese online\nVirtual Maltese teklatua online free\nZinta Maltese zerbait behar baduzu, baina ordenagailua edo ordenagailu eramangarri English diseinua - teklatu birtuala Maltese zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Losderi.com erabiliz teklatu birtual Maltese On, erabat dohainik eta online ahal u: • Idazteko gogoko Maltese hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nMaltese teklatu birtual bat idazten - libre eta erraza da\nDenbora luzean zehar gune interface eta Maltese teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Maltese teklatuan online pantailan edo zure monitorea dugu. Lord u online standard Maltese teklatua (QWERTY) teklatua eta Irudikapen zon erabil daiteke. Laster Maltese teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Maltese?\nU zure webgunean hil instalatu gure link, botoia, edo online birtual Maltese teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nMaltese English teklatuaren itzulpenak batetik online\nMaltese teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Maltese batetik, baina bere diskrezioa bakarra, beste edozein aukeratu ahal izango duzu.


La versión en français\nHau ez da inondik inora gure buruari loreak botatzeko artikulu bat. Bizi dudana kontzientziara ekartze saiakera bat baizik. Inguratzen gaituen kultura kapitalistaren aurrean, zer-nolako kultura eraikitzen ari garen konturatzeko ariketa da.\nUste dut gure kulturaren oinarrian dagoena etika dela. Mundu hobe bat nahi dugu, mundu hau etikoki injustua iruditzen zaigulako, munduaren gehiengoa gutxiengoak esplotatuta eta zapaldurik bizitzeak sumintzen gaituelako, munduan minuturo hainbeste pertsona gosez eta gerran hiltzeak asaldatzen gaituelako, eraso matxista bakoitzak gure onetik ateratzen gaituelako... Etikak eta enpatiak jartzen gaitu munduaren alde honetan, zapalduen larruan, borrokalarien aldean, mundua aldatzen biziko direnekin orpoz orpo. Gizarte hobe batean sinesten dugu, eta hori eraikitzera goaz. Benetan inporta zaigu hurkoaren zoriona, hurkoaren mina, hurkoaren bizitza. Kapitalismo honek indiferentziara bultzatu nahi gaitu, bakoitza bere bizitzaz arduratzera... Baina pertsona enpatikoak gara gu, eta besteen mina gure min bihurtzen da, besteen ongizatearen ardura sentitzen dugu.\nMundu honen arduradun sentitzen gara, biktima baino gehiago. Eta denontzat hobea izanen den mundu bat eraikitzeko ardura hartu nahi dugu. Ardura itzela da hori. Kultura kapitalistak bultzatzen duen indibidualismo eta erosotasunaren aurka doana. Askoz erosoagoa zatekeen gure guraso eta ingurune naturalari segika militatzea. Oso gogorra izan da, baina sistema kapitalista iraultzeko ardurak eskatzen duen lan zorrotz eta konpromiso sendoak ezker abertzale ofizialarekin hautsi behar izatera eraman gaitu. Esfortzua eta konpromisoa jarriko nituzke eraikitzen ari garen kulturaren oinarrien artean. Baina baita zorroztasuna ere. Analisi zorrotzak egitea eskatzen diogu geure buruari. Ahal bezain zehatz eta zintzo hitz egitearen hautua egin dugu. Ez goaz jendea erakartzeko hitz eta ekintzen bila, pixkana ulertuko direlako ustea eta luzerako bisioa dauzkagu oinarri. Uste dugu zintzo eta zehatz hitz egiteak baino ezin duela ekarri ikaspenetan eta kritiketan urrunago kolektiboki joateko aukera.\nArrazoia daukazula uste duzunean zaila da umila izatea, baina horixe egiten ikastea dagokigu. Ari gatzaizkio gure buruari kritikak egiten, egin akatsetatik ikasten. Kritikoa eta autokritikoa izatea da mugimendu batek bereziki barnera begira erakutsi behar duen gaitasuna. Mugimendu hori eta, ene ustez, etengabeko aldakuntza eta egokitzapenean egotea da gaitasun horren lekuko. Hasieratik hona, egiteko moduak bezala, tesiak ere zalantzan jarri eta aldatzen doaz. Ez dugu egia absoluturik, amaitutako teoriarik. Argi dugu teoria praktikaren bidean joaten dela garatzen, eta praktikak eramanen gaituela gauza berriak pentsatzera: «Oinak dauzkagun lekuan pentsatzen dugu». Pentsamendua kolektibizatu eta kolektiboki pentsatzeko espazioak sortzen ikusten ditut, etengabe. Konpromisoa hartzeko prest dagoen orori irekitzen zaizkio militantzia-espazioak, eta bertan dauka nahi duenak kolektiboki pentsatzen ari garenean parte hartzeko parada. Bertan dagokigu militante bakoitzari, diziplinaz, dauzkagun kritikak egitea eta dagokien lekura helduko direnaren ardura hartzea.\nDiziplina barneratu dut nik zuekin batera militatuz. Berandu iristea, ez azaltzea, ardurak ez betetzea... ohikoak ziren ene aurreko militantzia espazioetan, neronen baitan ere bai. Baina ikusi ditut ingurukoak seriotasun erabatekoz jokatzen, euren buruei diziplina maila izugarria eskatzen. Ikusi dut nola diziplina ez den militantzia esparru formaletara soilik mugatzen: militantea bere bizitzako alor guztietan dela militante. Harreman guztiak, egiten dugun eta ez dugun guztia, etika eta konpromiso militantez bizitzen hasi gara, eraiki nahi dugunaren uneoroko kontzientziaz zipriztintzen.\nGure bizitzako alor orok izan behar luke gure militante kideentzat kritikagai. Ene inguruan entzun ditut, espazio informal batean izandako jarrera txarra edota bikotekide ohiarekiko zaintza falta dela eta, kideari oso modu eraikitzailean egindako kritikak. Horren garrantziaren kontzientzia hartzearekin batera miretsi dut hori egiteak eskatzen duen adorea. Nik ere harreman ez-sano edo jarrera desegoki bat edukiko banu, kritika diezadatela nahiko nuke orain. Elkar hobetzen laguntzea da hori, pertsona eta harreman hobeak eraikitzen ari garen bitartean.\nElkarri ematearen kultura eraikitzen ari gara, interes indibidualistetan oinarritutako elkar trukearen kulturarekiko talkan. Diruarekiko beste harreman bat bizi izan dut gure militantzia espazioetan. Proiektu kolektiboetan hainbeste diru jartzen ikusi dut jendea, edota kideei dirua ematen. Jada gure bizitzek beste helburu dute; eskuratzen dugun diruak ere bai.\nZaintza dugu oinarri. Konturatu naiz elkar zaintza ez dela bestearen sentimenduak entzutea bakarrik, gure momentuko plazer edo erosotasun indibidualistak utzi eta bestearekiko ardura hartzea baizik. Argi daukat, beharko dudanean, beti egonen dela kideren bat ni laguntzeko, ene ardurak hartzeko, bizkarrean kolpetxoak eman baino, eskutik heldu eta aurrera tirako nauena. Ezin dugu jada arazo pertsonal sentimentalekin depresio putzura erori, zentzu eta indar bizia hartu baitute gure bizitzek.\nZaintza eta elkartasunaren kultura eraikitzen ari gara. Elkartasuna ez da txikitatik elkarretaratzeetako pankartetan irakurtzen dudan hitz soila, benetan dastatu ditugu, borrokak indartu edota pertsonak babesteko, indar denak elkartzeak dakartzan fruituak. Gure antolakuntzaren kulturaren baitan doa elkartasuna. Eta ari gara gero eta leku eta esparru gehiagotan antolatzen. Lan banaketa eraginkorra beharrezko zaigu. Ego eta inbidiarik gabe bizitzen ikasten gabiltza, diskrezioz eta apaltasunez. Denen onerako, bakoitzak ekarpen gehien egiten dugun lekua hautatu beharra sentitu dugu. Anitzetan ez da maiteena edo errazena izanen, baina ingurukoak hautu zail eta sakrifizio pertsonalak egiten ikusten dituzunean, nola ez duzu bada, zuk ere hautu hori eginen?\nKonfiantza iraultzailea sendi dugu. Bide luzea da honako hau, esperimentatu beharrean gaude eta akatsak egin, birpentsatu eta egokitu. Iraultza prozesua luzea izanen da, gure belaunaldiak ez du ziurrenik komunismo amaiturik biziko, baina borroka eta kultura komunistaren haziak ereiteko aroa egokitu zaigu. Eta pazientziaz, pazientzia iraultzailez.\nGutasun bat eraikitzen ari gara, bestelako komunitate bat. Hasi berriak gara oraindik, baina uste dut bagoazela kultura kapitalistagandik ezberdina den kultura baten oinarriak jartzen, eta joanen garela oinarriak ugaltzen, zabaltzen eta sakontzen.\nKultura batek bultzatzen zaitu hain errazak ez diren gauzak egitera. Gure amonarengan pentsatzen dut, eta ez da batere bizi erraza aukeratu duena. Etengabe ari da familia guztia etxera gonbidatzen, gutako bakoitza uneoro zaintzen, otorduak egiten, denentzat tuperrak prestatzen, umeak zaintzen, garbiketaz arduratzen, denen arropak josten... etengabeko lan nekaezina. Zergatik eta nolatan egiten du hori? Kulturalki transmititu zaiolako, eta horretara ohitu delako. Hain errazak ez diren hautuak egitera bultzatzen gaitu kulturak, eta hain justu horixe behar dugu guk, hain errazak ez diren hautuak egitera bultzatzen gaituen kultura. Egotik, alferkeriatik eta indibidualismotik atera eta kolektiboaren zaintzara bideraturiko kultura behar dugu, gure baitako alde txarrak landu eta onak elikatuko dizkigun kultura.\n«Jabetzaren ulerkera ezberdin bat» artikuluan deskribatzen nuen garai bateko gizarte ereduan transmisioa ez zen arrazionalki argudiatuz egiten: «Gure komunitatearen izaera horrelakoa da, konpromisoa behar dugu, lana kolektiboa izan behar da, hurrengo belaunaldientzako sostengarria delako funtzionatzen dugu horrela…». Oinarri kultural horiek ez zituzten erreproduzitzen kontzienteki zuzenenak zirelako, amonak erranen lukeen gisan: «horrela zen eta puntu». Gizarte eredu hartan, lanaren eta arduraren kultura berez transmitituak zitzaizkien. Horrela bizi izan zuten, eta horrela transmititua, horrela berrelikatzen zuten haiek ere.\nKulturaz jardun dut artikulu honetan, baina eraikitzen ari garena benetan kultura izendatu ahal izanen dugu, era naturalean transmititu eta bizi ohitura bihurtzen den bizi forma eta bizi ikuskera bihurtzen denean. Gizatalde baten zentzu komuna bihurtuko denean, komunitate batek inkontzienteki erreproduzituko duenean. Bitartean kontzientziaz, esfortzuaz, konpromiso sendoz eta diziplina zorrotzez praktikara eramanen ditugun elementu kulturalak izanen dira.\nBagabiltza, eta ederra da hau bizitzea. Egunez egun, pixkana-pixkana, geure burua eta ingurukoak aldatzen ari garela sentitzea. Bagabiltza. Errainupean ereiten.


Erakundea – Manuel Larramendi\nManuel Larramendi euskaltzale eta euskalariak herri baten hizkuntza, izaera eta berezkotasunen alde ahaleginduz utzi zuen kemen, arrazoibide eta senezko lan eta mezuari uztartu eta haren gizabide eta arrazoizko jardun eredugarria jakitera eman eta zabaltzea, hark hasitako ildoari gaur-gerorako zantzua emanaz.\nGizarte mailako komunikazio erabidean eragitea, euskara hutsezko mota orotako hedabideak –idatzizkoak zein ikusentzunekoak– sortu eta kudeatuz, hala tokiko komunikazioa xede dutenak, nola eskualde, lurralde edo herrialde izaerakoak ere eta edozein komunikazio alor edo atalari dagozkionak.\nEuskal gizartearen hizkuntza jokabidean eragin nabarmena izanagatik edo jokabide horrentzat eredugarri izan litezkeelako euskara hizpide nagusi izango duten kultur eta gizarte ekintza eta jarduerak gauzatu eta antolatzea.\nNolanahi ere, Manuel Larramendi Kultur Bazkuna ez da hutsik eskualde edo lurralde mailako elkartea, batez ere Larramendiren erakutsien bidean Euskal Herri mailan eragin nahi duen antolakuntza da eta horri begira jada hainbat ekimen du antolaturik.\nManuel Larramendi Kultur Bazkunaren logotipoa Xabier Laka eskulturgileak sortu zuen 1992. urtean. Irudiak lauki bat azaltzen du eta bere baitan aurpegia marra batez osatua. Aurpegi horren ezaugarria oso sudur luzea laukia zulatuz kanpora kuku egiten duena. Laukiaren oinean Mlarramendi hitza, “m” eta “l” hori bata bestearekin uztarturik.\nLaukia euskal kultura eta munduaren edo bizitzaren euskal ikuspegia adierazten du; aurpegia, berriz, euskalduna da, bere munduan bizi nahi izateaz gain sudurraz bere mundutik kanpo kuku egin beharrean eta nahian bizi dena. Oinean azaltzen diren hitzek Manuel Larramendi berari egiten diote omen, andoaindarrak hitza izan baitzuen bere jardunaren ardatz, lanabes eta bitarteko.\nManuel Larramendi Kultur Bazkunaren 25. urteurrena dela-eta, logotipoa berritzekotan dira, Xabier Lakaren eskutik baita ere.\nMLKB-en logotipoaz gain, Urnietako Iñistorra Euskaltzaleen Biltzarrak berak ere badu irudia, Xanti Gorrotxategi bazkideak sorturikoa. Irudia iñistor, iratze edo garo hosto bat da, zurtoinetik burura eskuin aldera abailtzen dena. Kolorea berdea du edo gaztain-arrea. Logotipoaren oinean Iñistorra Biltzarra izena.\nBere jardun fiskalerako Espainiako Ogasun Ministerioko jarduera fiskalen erroldan idazpeturik dago eta bertan G-20438073 zenbakia dagokio bere nortasun fiskalari.\nLarramendi Bazkuna Herri Onurako elkartea da, Eusko Jaurlaritzak hala izendatua eta aintzatetsia maiatzaren 20ko 105/2003 Dekretuaz..\nUne honetan bi egoitza ditu Larramendi Bazkunak, Andoainen biak:\nEgoitza nagusia, Dr. Huizi kaleko 15. zenbakian du, eta bertan kokatzekotan da Garagorri-enea izeneko erakustokia. Hauxe izan zen Larramendi Bazkunaren lehenengo egoitza eta bertan sortu dira bere ekimen nagusiak. 1993. urtean kokatu zen bertan.\nAndoainen bigarren egoitza du, Arantzibia izenekoa, izen bereko plazako 4 eta 5 zenbakietako etxabean. Bertan, Rikardo Arregi Aldizkaritegiak du bere egoitza eta Aiurri aldizkariek. Azken hauei dagokienez, bertan kokatzen da Larramendi Bazkunaren jabetzakoa den Erroitz baltzua eta horrek ekoitzi ohi ditu Aiurri izeneko argitalpen guztiak eta Larramendi Bazkunaren beste zenbait ere.\n943-300-732 / andoain@aiurri.eus\nMLKB-ren egitura oinarria bazkide guztiek osatzen duten Biltzar Nagusia da, ohiko izaeraz urtean behin biltzen dena, baina aparteko izaeraz dei daitekeena nahi hainbatetan. Biltzar Nagusiak Zuzendaritza Batzordea osatuko duten kide guztiak izendatzen ditu eta haiengan eskuordetzen bazkuna kudeatzeko eskumenak eta ardura gehienak.\nBigarren maila batean herrietako Udalerri Biltzarrak daude, zeintzuek izen berezia izan dezaketen, Urnietako Iñistorrak bezala, eta horien eginkizuna herrietako bertako antolakuntza osatzea da, jardun-egitaraua onartzea eta biltzarraren ahaldun gisa jardungo duena proposatzea Biltzar Nagusiari.\nMLKB-ren eguneroko jardunaz arduratzen da eta bi urtez behin berritzen du Biltzar Nagusiak. Sortuz gero hamar Zuzendaritza Batzorde izan ditu Larramendi Bazkunak, nahiz aldaketa oso gutxi gertatu diren batetik bestera.\nZuzendaritza Batzordea lehendakariak, lehendakariordeak, idazkariak, diruzainak, herrietako ahaldunek (zazpi), 111 Akademiaburuak, eta beste mahaikide batzuek osatzen dute.\nOndokoa da indarrean dagoen Zuzendaritza Nagusia:\nLehendakari: Ariane Obineta Gorostidi\nLehendakariorde: Arantzazu Urkizu Oiartzabal\nIdazkari: Aitor Amutxastegi Santo Tomas\nDiruzain: Mila Iztueta Irarreta\nAndoaingo ahaldun: Ane Iartza Ansa\nAmasa-Villabonako ahaldun: Arantzazu Urkizu Oiartzabal\nUrnietako ahaldun: Rosa Elosegi Beloki\nZizurkilgo ahaldun: Joxin Azkue Arrastoa\nAsteasuko ahaldun: Mila Iztueta Irarreta\nAdunako ahaldun: hutsik\nLarraulgo ahaldun: hutsik\n111 Akademiaburua: Jon Unanue López\nMahaikide: Jon Ander Ubeda Goikoetxea\nZuzendaritza Batzordetik kanpo, Kultur Bazkuneko langilegoa dago, zeina une honetan hiru lagunek osatzen baitute:\nZuzendaria: Jon Unanue López\nTeknikari eragilea: Amaia Goikoetxea Orbegozo\nIdazkari teknikoa: Xabier Ezkurdia Igartua\nZuzendariak Zuzendaritza Batzordean esku hartzen du, hizpidez baina hautespidera jotzeko aukerarik gabe.\nOhorezko lehendakaria: Manuel Larramendi Kultur Bazkunak bere bazkide, babesle eta laguntzaileei begira duen izendapen saria da, eskaintzen duen gorena Bazkunarekin lotura dutenei. Oso merezimendu bereziak eta gorenak biltzen ditu beregan ohorezko lehendakari izendatuak. Sortuz geroztik bi lagun izendatu ditu ohorezko lehendakari Bazkunak:\nMartin Ugalde Orradre (Andoain, 1921- Hondarribia, 2004)\nMari Juli Azkue Arrastoa ( Asteasu, 1967-2014)\nBeterri eskualdea, zeinean bereizten dituen Beterri-Aiztondoko aldea eta Beterri-Buruntza. Beterri-Aiztondon, Andoain, Amasa-Villabona, Zizurkil, Asteasu, Aduna eta Larraul udalerriak biltzen ditu, hain zuzen ere Beterriren muga den Ernio mendiaren magaletik Andoainera bitarteko herriak (Aiztondo eta Aitzondo). Beterri-Buruntzan, berriz, Andoain eta Urnieta udalerriak biltzen ditu. Hemen ere Andoain? –galdetuko diozu zeure buruari–: bai, Andoainek bi alde horietarako joera banatua izan baitu, Aiztondo aldera baina baita Urnieta edo Buruntza aldeko beste herrietara ere. Beterri eskualdean bere jarduerak bitara antolatu ohi ditu Larramendi Bazkunak: eskualde osoari zuzendutako ekimenak antolatuz –Aiurri argitalpenak, esate baterako, edo herriz herriz, herri bakoitzean ekimen berariazkoak antolatuz: Andoaingo gudua, Lumane argitalpena Amasa-Villabonan, Lekukotzak argitalpena, etab.\nGipuzkoa osoari begira badu ekimenik Larramendi Bazkunak: Garagorri-enea izeneko ekimena, esate baterako, Euskal Herri mailakoa den arren, eragiletza berezia izan nahi du Gipuzkoako herrietan. Beste horrenbeste esan behar da Gure amaren etxea nazioarteko ekimenari dagokionez, atxikimendu berezia beharko luke izan Gipuzkoarekin.\nEuskal Herri osoari begira gauzatu dituen edo gauzatze bidean dituen ekimenak ere badira, eta ez gutxi. Ezagunena, agian, 111 Akademia izenekoa da –ikus www.111akademia.eus–, baina hor ditu ere Manuel Larramendi Ikerketa Saria, Rikardo Arregi Aldizkaritegia, Gure Amaren Etxea izenekoa edo Garagorri-enea deiturikoa.


Microsoft-en iraileko segurtasun-buletinak hiru eguneraketa eskaintzen ditu | Consumer\nMicrosoft-en iraileko segurtasun-buletinak hiru eguneraketa eskaintzen ditu\nAdabakiek Publisherren atzemandako akats bat eta Windowsen aurkitutako beste bi konpontzen dituzte\nMicrosoftek hiru segurtasun-eguneratze argitaratu ditu iraileko segurtasun-aldizkarian. Officeri eragiten dion zulo kritiko bat, Windows-i eragiten dion beste zulo garrantzitsu bat eta AEBetako software-fabrikatzailearen sistema eragilearekin zerikusia duen hirugarren bat konpontzen dituzten hiru adabaki dira.\nIragarritako lehen eguneratzeak ahultasun kritikoa eragiten du Microsoft Publisherren, eta erasotzaile bati urruneko kodea exekutatzeko aukera eman diezaioke ekipoaren kontrola hartzeko. Akats horrek Publisherren 2000, 2002 eta 2003 bertsioei eragiten die.\nWindows sistema eragilea beste bi adabakien hartzailea da. Garrantzitsutzat jotzen da, eta lehenengoak ahultasun bat konpontzen du multidifusio fidagarriaren programan (PGM), zerbitzua ukatzea ekar lezakeena. Bigarrenak, berriz, moderatutzat jotzen denak, beste ahultasun bat konpontzen du Index Server-en zerbitzuetan, beste erabiltzaile batzuei informazioa zabaltzeko aukera eman lezakeena.\neguneratzeak iraila Microsoft-eu


Aizu! AEKren aldizkaria - Niretzat, jazza askatasuna eta inspirazioa da\nBeste zenbait musika tresna jotzen baditu ere, saxofoia du tresna nagusi Martiartuk (Markina-Xemein, 1991): “Ni, berez, saxofoi-jotzailea naiz”. Zortzi urterekin hasi zen saxoa jotzen, eta herriko musika bandan ere ibili zen; 18 urterekin, Bartzelonara joan zen musika ikasketak egitera. Kataluniako Goi Mailako Musika Eskolan ikasi zuen, jazz espezialitatea. Katalunian bizi da, musika eskolak ematen ditu eta egitasmo ugaritan parte hartu: hainbat taldetan jo, kolaborazioak egin, konposizioak sortu... Estreinako diskoa kaleratu du: Folketik Jazzera Ensemble (Errabal Jazz, 2020). 9 musikariz osaturiko taldeak euskal kantagintzako sei abesti klasikoren jazz bertsioak bildu ditu, baita Martiartuk berak konposaturiko kanta bi ere.\nHaizea. Izen horrekin, haize instrumentua jo behar ezinbestean...\nPentsatu baino jende gehiagok esaten dit. Bada, bai, gurasoek erabaki ona hartu zuten, kar-kar! Egia esan, izena gustuko dut, nahiko poetikoa dela uste dut.\nDiskoan, sustraietara jo duzu. Herrimina, akaso?\nBai, erabat! Portugesez, saudade. Ez nuen espero. Gaztaroa Markinan pasatu nuen, herri oso euskaldunean, eta beti sentitu nintzen kanpora begira dagoen pertsona baten moduan. Bertakoari balioa ematen nion, baina bizitzako beste memento batean nengoen. Gehien erakartzen ninduten gauzak kanpokoak ziren. Neurri batean, horregatik joan nintzen Bartzelonara. Bitxia da: ia 10 urte joan zirenean sortu zitzaidan herrimina. Sorpresa izan zen. Bat-batean, etxera bueltatzeko gogoa zuen halako ume bat topatu nuen nire barruan. Uste dut heldutasunaren ondorio bat edo dela.\nAldapeko, Txoria txori, Aita-semeak... Zeren arabera aukeratu dituzu kantuak?\nNahiko aukeraketa pertsonala izan zen. Gaztetan inguratu ninduten kantak dira. Bestalde, konposatzeko eta moldaketak egiteko, teknika eta arau batzuk jarraitu behar dira, eta kantuak moldatzeko erraztasun batzuk izan zitzaten hautatu nituen. Finean, niretzat, moldatzeko errazak ziren, eta iradokitzaileak.\nBi kantu, Bazterrak eta Uda-barri, zuk zeuk konposatu dituzu. Zergatik bi horiek?\nNire lehen diskoa zenez, konposizio propioren bat egiteko gogoa ere banuen. Kontserbatorioko ikasketak amaitzen ari nintzen garaikoak dira. Nahiz eta bi kanta hauek moldaketak izan ez, euskal musikak nire konposizioetan eragin handia duela konturatu nintzen. Horrexegatik erabaki nuen horrelako proiektua egitea. Berez, kanta bi hauei esker ohartu nintzen moldaketa batzuk egitea ideia ona izango zela.\nGuztiz askea izan zara.\nBai. Izan ere, diskoa askatasunetik sortua da. Moldaketak egin arren, kanta biak oso bereziak ditut. Nire bizitzako une berezi batean konposatu nituen, eta, gainera, euskal musikaren eragina zutela jabetu nintzen, eragin oso sotila. Esaterako, biak daude konposatuta 5/8ko neurrian. Gaztetan, Markinako bandan jo nuen, eta eragin handia izan zuen niregan. Hain justu, zortzikoak eta jotzen genituen, eta askok 5/8ko erritmoa zuten. Sorpresa handia izan zen kanta berriak idazten hasi eta euskal kantuen eragina zeukatela ikustea. Guztiz logikoa da. Bitxia, aldi berean: urte asko Bartzelonan emanda ere, azkenean barruan daukazunak eta gaztetatik entzun izan duzunak sekulako eragina dauka. Zein polita den hori!\nBa al da jazzarekin uztargarria ez den estilorik?\nNire ustez, ez. Jazz musikari mitiko bati irakurri nion jazzak munduko edozein estilo besarkatzen duela, nahasteko oso erraza dela. Egia da. Jazza beti izan da oso estilo librea, oso abegikorra beste estiloekin. Nahiz eta teoria eta arau asko eduki, filosofikoki oso librea da. Hortaz, beti izan da munduko musika tradizionalekin batzeko ohitura. Jazza, berez, fusioa da, izaera hori du. Horrez gain, garrantzitsua da aipatzea euskal musika tradizionala edo folka (ez dira gauza bera) jazzarekin aspalditik uztartu duten musikari paregabe asko ditugula Euskal Herrian, Iñaki Salvador, kasurako.\nHainbat estilo jorratzen dituzu, baina bat aukeratzekotan, jazza?\nBai. Jazz estiloa oso zabala da. Nire ikasketak jazz espezialitatekoak direnez, teorikoki edo kontzeptualki nire begiradan jazzaren lengoaia da nagusi, beharbada. Jazza ikasi izanaren ondorio da ni pertsona edo musikari polifazetikoa izatea. Hori da musika estilo honen abantaila garrantzitsuena. Beraz, neure burua zelan definituko nukeen... estilo asko gustatzen zaizkit. Zenbat eta gauza ezberdinagoak jo, orduan eta hobeto pasatzen dut. Halere, oinarrian, jazzak eragin handia izan du, jakina.\nZer ematen dizu jazzak?\nGose handia, oraingoz, kar-kar! Ez, txantxa da. Oso topikoa da, baina askatasuna ematen didala esango nuke, zentzu askotan. Teorikoki aztertuta,oso estilo askea da, beste musika batzuekin bat egiteko aukera ugari ematen dizkizuna, musikari anitzekin jotzeko, inprobisazio aldetik ere bai... Bai arlo teorikoan bai praktikoan, jotzen gustura nagoenean aske sentitzen naiz. Aske eta oso inspiratuta. Niretzat, jazza askatasuna eta inspirazioa da, baita askatasun mentala ere. Zentzu askotan, aurreiritzi asko apurtzen ditu.\nHemen, jazz jaialdi sonatuak bai, baina hortik kanpo publikoak erreparatzen al dio jazzari?\nBitxia da, jazzaldi oso indartsuak direlako, gainera. Azpiegitura sendoa dute atzean. Uste dut batzuetan, eta ez bakarrik Euskal Herrian, hortxe geratzen dela dena, hiruzpalau jaialdi mitiko horietan. Euskal Herrian, musikari asko daude jotzeko gogo handiz, eta interesgarria izango litzateke tokiko agertokiak eta kontzertu txikixeagoak pixka bat babestea, emanaldiak urte osoan eskain daitezen. Hau da, jaialdi horiek izugarriak dira, eta oso ongi; baina ona litzateke, halaber, urte osoan hurbileko kontzertuak eta halakoak sustatzea. Gertukoago agertokia egotea. Sarri, jaialdi handi horietara nazioarteko artistak ekartzen dira; ez dugu ahaztu behar, ordea, Euskal Herrian badagoela harrobi ederra. Hori ere babestu egin behar da, eta, beharbada, kontzertuetara urte osoan joateko ohitura sortu.\nEgoera ez da ona, baina gogoz egongo zarete mugitzeko.\nBai, bai. Ez da erraz mugitzeko proiektua. Oso gogotsu gabiltza. Loraldiak eman zigun diskoa aurkezteko aukera, eta niretzat ezin hobea izan zen. Gainera, pandemian gaudela jakinda... bizitzan egin dudan kontzerturik bereziena izan dela esango nuke. Asko egin ditut, baina nire diskoa Arriaga Antzokian aurkeztea, pandemia garaian, gainera... Kontuan eduki behar da guk azkenaldian ia ez dugula kontzerturik egin, beraz, bat egiteak sekulako ilusioa sortzen du. Gainera, egun hartan nire urtebetetzea izan zen. Itzela izan zen, oso ederra.\nEta tristatu? Egoera honek, pandemiak.\nEta negarra? Musikak, halaber.\nZerk haserrearazten zaitu? Politikari askok.\nBizio bat? Garagardoa.\nEta orain, zer ez duzu izan nahi? Motibaziorik gabe edo aspertuta bizi den norbait.\nMusikari bat: Charlie Parker.\nPieza bat: Darn That Dream. Balada hau oso gustuko izan dut beti.\nNon joko zenuke gustura? Euskal Herriko jazz jaialdiren batean. Asko gustatuko litzaidake.


Bidelagun izateko deia egin du AEK-k, "mintzataldeak aktibatu eta euskalduntzen ari direnei laguntzeko" - Lea-Artibai eta Mutrikuko Hitza : Lea-Artibai eta Mutrikuko Hitza\nBidelagun izateko deia egin du AEK-k, "mintzataldeak aktibatu eta euskalduntzen ari direnei laguntzeko"\nParte hartzeko AEKgaz harremanetan jarri behar da. "Mintzataldeetan ez dago eskolarik, ezta zuzenketarik ere; euskaraz natural egiten duen edonor izan daiteke bidelaguna".\nAbenduan Ondarroan egindako Mintzodromoan parte hartu zuten batzuk. Argazkia: Ondarroako AEK\nOndarroa, Markina-Xemein eta Lekeitioko AEK-k bidelagunak behar direla esateko deialdia egin dute. Bidelagunak, hain zuzen, mintzataldeak aktibatu eta euskalduntzen ari direnei laguntzea dute helburu. “Euskaraz egin nahi dutenei laguntzeko prest zaude? Izan bidelagun!”. Horretarako prest daudenek hiru herrietako AEKren bulego batera deitu baino ez dute egin behar; praktikatu@aek.eus helbidera mezu bat bidalita ere izena eman daiteke.\nOndarroako AEK: 94-613 40 21.\nMarkina-Xemeingo AEK: 94-616 75 97.\nLekeitioko AEK: 94-684 28 69.\nEuskaraz egin nahi dutenei laguntzeko ez dela euskara irakaslerik behar diote. “Mintzataldeetan ez dago eskolarik, ezta zuzenketarik ere; euskaraz natural egiten duen edonor izan daiteke bidelaguna”. Gaineratu dute bidelagun izateak abantailak ere badakartzala: deskontuak, opariak, zozketetan parte hartzea…\nBestalde, Berbalagunen parte hartzeko aukera ere zabalik dagoela gogorarazi dute. “Gure mintzapraktika taldeetan segurtasun neurri guztiak betetzen ditugu, espazio seguruetan, talde txikietan… Internet bidez parte hartzeko aukera ere badago”. Gaineratu dute mintzapraktika taldeetan, eta, oro har, AEKk antolatzen dituen ekintza guztietan, segurtasun neurriak bermatuta daudela. “COVID-19a saihesteko protokoloa aplikatzen dugu”.


Jazarpenari bidea itxi, askatasun politikoak borrokatu / Paremos el abuso policial, luchemos por las libertades políticas - Boltxe\n[wpdm_package id=“118725” template=“5c51ba687615d”]\nMaiatzaren bata dugu gaurkoa, Langileriaren Nazioarteko Eguna. Batzuek gure kondena ospakizun bihurtu nahi izan duten honetan, zanpatzen gaituzten kateak arrastaka daramatzagunok badakigu gaurkoa borroka eguna besterik ezin dela izan, etxean giltzapetuta gauzkaten arren. Hori horrela, gaurko egunez langileriaren egoera orokorra salatu, eta haren gaindipenerako bidean zimenduak jartzeko beharrean berrestea dagokigu.\nEuskal Herriko beste hainbat eragilek egin bezala, dinamika honetan ere esan izan dugu burgesiak osasun-krisialdiaren aitzakiapean are gehiago gogortu duela langile klasearen kontrako ofentsiba. Zentzu horretan, osasun-larrialdiak ate-joka zegoen krisi egoera gerturatu du, langileriaren lan eta bizi baldintzen kaskartzean sakonduz. Ofentsiba ekonomikoa izateaz gain, politikoa ere bada; eta mundu mailako oligarkiak jokaldi makabroa diseinatu du, gugan obedientzia inposatu bitartean, geure gertukoen miseria arratsaldero etxetik txalotzea arau bihurtzeraino.\nLegalitatearen pean gure mugimenduak digitalki zelatatzeari ekin diote; indar polizialak heltzen ez diren espazioetan gure arteko bigilantzia ezarri dute; kaleetan galdekatu, umiliatu eta jazarri egiten gaituzte, herrialde batzuetan kalera ateratzeagatik gu erailtzeraino. Azken finean, ofentsiba honen guztiaren aurpegirik bortzitzenetako bat da jazarpen poliziala; hau da, errepresio indarrek burgesiaren beso armatu gisa gurekin nahi dutena egiteko inpunitatea. Horrez gain, datorkigunaren aurrean gu politikoki are eta gehiago ahultzeko asmoz, lehen urriak ziren askatasun politikoak baliogabetu dizkigute; eta «normaltasun berriaren» diseinuan alderdi politiko bakoitzak haren sinadura jarri nahi duen honetan, ez da inor mintzo biltzeko edota manifestatzeko eskubideez, esaterako.\nProletalgoaren aurkako ofentsiba eteteko gaitasuna izan nahi badugu, ezinbestekoa zaigu antolakuntza politikorako baldintzak eskuratzea. Lehen lerroko behar hau, ordea, ez digu burgesiak oparituko; eta beraz, langileriaren etorkizuna hain beltz ageri zaigun maiatzaren lehen honetan egin dezakegun ekarpenik onena salbuespen egoeraren setioa hausteko eta gure helburu politikoen alde borrokatzeko antolatzea da.\n2020ko maiatzaren 1a


Mugarik gabeko ingeniaritza - Zientzia Kaiera\nDuela hainbat urte, marrazki bizidunen telebista-saio ikusgarria emititzen zen. Han, makina harrigarriak, elkarrekin lehian zebiltzan lasterketetan, eta pilotuak, makinak bezain bitxiak ziren. Saioa ikusten genuenok, Penélope Glamour, Macana anaiak, eta Hans Fritz ezagutu genituen. Eta nola ez, betiko geratuko zaizkigu oroimenean Pier Nodoyuna eta bere Patán txakurra, bai eta makina harrigarri haiek eta propultsatzeko erabiltzen zituzten era izugarriak ere.\n1. irudia: “Auto eroak” Hanna-Barbera Productions\n“Alanbike azkarra” ikatz-estufa batek mugitzen zuen; “Troncoswagena”, Brutus aizkolariak eta Listus kastoreak gidatzen zuten, eta egurrezko kutxek osatutako multzo ezegonkor bat ematen zuen tramankulua; kutxak erdipurdika iltzatuta zeuden, eta gurpilen ordez, zerra zirkularrak zituen; Noyodunaren “Superferrariak” suziri itxura zeukan; Locovich zientzia-irakaslearen “Auto Bihurgarria”, gurpildun itsasontzi baten antza zeukan, baina edozein gauzatara aldatzen zen, zeharkatu behar zuen lurralde motaren arabera.\nJoan den mendeko 70.eko hamarkadatik hona, aurrerapauso handiak eman ditu teknologiak, bai garraiobideetan, bai eta datu-transmisiorako baliabideetan ere. Eta “Auto Eroak” telesail hartako freskura eta kreatibitate berbera sumatzen da egungo teknologia errealean ere.\nHilaren 9an, Itsas Ingeniaritzako 53. biltzarra egin da eta bertan, eguzki-energiak mugitutako urpeko baten prototipoa aurkeztu du Cartagenako Unibertsitateko Politeknikoko ikasle talde batek.\n“Sirena” izena eman diote ibilgailu autonomo honi, eta irakasleen laguntzarik gabe garatu dute prototipoa, zeren eta taldearen bozeramalea den Juan Herrero azpimarratzen duenez “horrela inork ez digu esango zer egin behar dugun, eta gure esku dago tankera guztietako erabakiak hartzea.“\n4.5 metro luze da eta 53 cm sakon. 600 kg-ko pisua du, eta torpedo antz handia dauka. Bere egileek, aplikazio militarretarako sortu dute (adibidez ur azpiko minak kentzeko); hala ere bestelako zereginak egiteko birmolda litekeela diote.\n2. irudia: SIRENA eguzki-energiak mugitutako urpekoa . (Argazkia: Juan Herrero)\nHogei bat ikaslek dihardute egitasmoan 2012tik, eta prototipoari bukaera ematekotan dabiltza. Urpekoa 500 metrora jaitsiko litzateke, eta 18 orduko autonomia izango luke bateria erabili beharrik gabe. Hala ere, eguzki-energia hartzeko sistema erretraktila eta gidatzeko sistema dira berrikuntza nabarmenak.\nHasiera batean pentsatu zuten eguzki-energia hartzeko “Grätzel zelulak” erabiltzea, zeren eta zelula hauek nonbait “landareen fotosintesia imitatzen dute, eta ez dute erabiltzen argi intzidentea, ingurugiroko argia baizik”. Hala ere, baztertu egin zuten ideia hori, oraindik ere zelula hauek garapen prozesu luze bat jasan behar dutelako.\nNabigatzeko modua dela eta, neurona-sareetan oinarrituriko algoritmoak inplementatzen ari dira. Horrela, asmo sendoa dute urpekoari beregaintasuna emateko eta lortu nahi dute makina giza laguntzarik gabe edozein ustekaberi erantzuteko gai izatea.\nOso harrigarria da era berean FemtoXat. Vigoko Unibertsitatean Ingeniaritzako irakasle titularra den José Antonio Vilánek baieztatu du “ez dagoela antzekorik ez Espainian ez munduan ere“.\n3. irudia: CubeSat lantaldeko kideek satelitea garbitzen, haren integrazioaren aurretik. (Argazkia: ESA)\n10 cm-ko aldea duen kubo bat da, eta 3D inprimagailu batek sortu du metala eta polimero arin bat erabilita. 325 gr-tik beherako pisua izango du, eta hain txikia eta arina izan arren, inguru gupidagabeeneko bati egin beharko dio: espazioari. Satelite itxurako Galiziako zati txiki hori 2015ean jarriko da orbita baxu batean. Leo izena hartzen dute 450-600 km-ra dauden orbitek. Duela lau urte ari dira lanean 15 kide, ingeniaritzako esparru desberdinetakoak.\nVilanek dio faktore askok eragingo diotela satelitearen bizitzaren luzerari, baina makina honek 8 km/s-ko abiadura har lezake 20 urtean zehar, orbita zirkular perfektua lortuko balitz. Orain, satelitea fabrikazio fasean dago eta horrek esan nahi du erabaki larriak hartu beharko dituztela diseinuari eta konfigurazioari dagokionez. CubeSat egitasmoa darama sateliteak barruan, eta programa honek ezartzen duen masa-mugak izugarri baldintzatzen du diseinua, eta osagai elektroniko eta mekanikoen miniaturizatu beharra dakar. Izan ere, ia ezinezkoa da osagai horiek merkatuan dimentsio horiekin lortzea. Hori dela eta, egitasmoan dihardutenek garatu dute beharrezkoa zen teknologiaren ia % 100a.\nVigon egindakoa eta beste CubeSat satelite guztiak, miniaturak dira. FemtoXat, bere aldetik, nanosatelite bat da, eta espezifikazio oso zorrotzak daramatza: kg batetik beherakoa izan behar du eta 10 cm-ko aldea izan behar du. Baldintzapen horiek beteta bakarrik igorri ahal izango dira tresna osagai modura aurretik planifikatutako misioetan. Gainera, satelite hauek Lurreko estazioetatik gida daitezke. Estazioak, unibertsitateetakoak izan daitezke, edo bestela irrati-amateurrek kudea ditzakete, eta horrela, helburu nagusia bete dezakete sateliteek: ingeniaritza aeroespazialaren ikasleei eskarmentu praktikoa eskaini, Lurreko eta aireko sistema espazial erreal baten garapen, proba eta operazio faseetan.\nEgitasmoa burutzen baldin bada, Vigoko Unibertsitateak jaurtitzen duen hirugarrena izango da. Xatcobeo izan zen Galiziako lehenengo satelitea, ezaugarri hauek zituena. Frantziar Guyanatik jaurti zuen Vega europar jaurtitzaileak, duela bi urte eta erdi baino gehiago. Australia gainean desintegratu zen, atmosferara itzultzean, joan den abuztuaren 31n. Azken satelite honek, ederki bete ditu egileek gordeak zituzten itxaropenak.\nEncinas Plaza, J.M., Vilán Vilán, J.A., Aguado Agelet, F., Barandiarán Mancheño, J., López Estévez, M., Martínez Fernández, C., Sarmiento Ares, F. “Xatcobeo: Small Mechanisms for CubeSat Satellites – Antenna and Solar Array Deployment”. Proceedings of the 40th Aerospace Mechanisms Symposium, (2010), 415-430.\nHerrero Valero, Juan et al. Sirena: Autonomous integrated system for naval recognition and exploration. A: Martech 2013 5th International Workshop on Marine Technology. Girona: SARTI, 2013.\nArgitalpen-data: 2014/11/12 · Atala: Dibulgazioa, Mugaldea


Pixel Porno Jokoak – Online Pixel Sexu Jokoak\nPixel Porno Jokoak Zure Nostalgia\nBada, pentsatu duzu jokoak dira gaur egun guztiak buruzko grafikoak eta hardcore ekintza, pentsatu behar duzu berriro. Ez dira asko jokalari daude, interesa duten jokoak dira, erronka eta fun to play. Dute, bezalako jokoak horiek mantendu egingo lanpetuta, berriz, bat, eta, aldi berean, bat etorriko istorio polit hori du erotiko joera. Beno, horiek gamers jarri dugu elkarrekin bilduma Pixel porno jokoak gure gunean. Hauek dira luzeena jokoak gure liburutegian, eta bertan mantendu egingo lanpetuta ordu ondoren ordu eta gau ondoren gauak., Nahi duzu bada pixel jokoak nagusietan joko munduan, maite izango duzu horiek hardcore pixel sexu jokoak dugu gure gunean. Eskaintzen dugu, bai jatorrizko jokoak eta batzuk parodia zure gogoko oharrak ez-helduen nitxo.\nAldi berean, nahiz eta grafikoak joko horiek guztiak buruz pixel, oraindik ez dira zati belaunaldi berri HTML5 jokoak, zein dira datozen bikaina jokatzeko eta interesgarria erronkak zein izango da benetan proba zure gamer jarduerak. Izango duzu ziur gozatu joko horiek guztiak gaur gauean. Let me esango dizu haiei buruz gehiago paragrafo beherago.\nHardcore Pixel Jokoak Gau On Zure PC Eta Telefono\nDugu, nahiz eta mota guztietako jokoak gure gunean ukitu ugari fantasiak, kinks eta fetishes dira eskatutako jokalari guztiak, horiek pixel jokoak izan liteke gehien addictive dugu. Dute harrapatzeko izango duzu erronka bidez jokatzeko eta iragarki bidez saritzen dira, datozen ipuinak handia amu horrek mantendu egingo bitxia.\nJoko batzuk aurkituko dituzu bilduma honetan datozen istorioak dagoeneko ezagutzen duzu. Buruz ari naiz guztiak porno jokoa parodia oinarritzen oharrak edozein pixel gamer jokatu du aurretik. Ezagunenetako batzuk dira xxx bertsio jokoak, hala nola, Undertale, Pala Zaldun edo Hildako Zelulak. Nahiz klasiko zaharrak jokoak izan ziren daitekeen bilduma honetan. Zer nolako pixel jokoak kategoria hau izango litzateke gabe bilduma bat beroena batzuk Mario jokoak xxx? Nahiz eta Donkey Kong zen reimagined gisa xxx joko dugu eta, gure gunean.\nBaina, era berean, zenbait berri jokoak izango dela ziur harritu duzu. Dugu jatorrizko jokoak jatorrizko istorioak jarraituko du jolasten gau osoan. Horren gainean, batzuk ditugu sandbox-jokoak, eta bertan, pertsonalizatu ahal izango duzu, beraz, elementu asko jokatzeko. Jokoak hauek dira bideratua istorioa, eta hainbeste istorioa da aurkeztu bidez ondo idatzitako testuak. Da bezala jolasten ari zaren erotiko bat liburu, mota guztietako pertsonaiak, hori guztia atzera istorioak eta esparru horretan, dena da posible, eta misterioa karroza nonahi.\nEskaintzen Dugu Baino Gehiago Pixel Porno Jokoak\nBilduma hau pixel sexu-jolas bat besterik ez da, zati txiki bat gure gunean. Eskaintzen dugu, jokoak guztiak genero eta protagonista nagusiak guztiak kinks duten ikusleen helduen gamers eskatuko da egun hauetan. Erraz dezakezu arakatzeko, gure liburutegi bidez gure ondo diseinatutako web orrian bertan zure eskura jartzen du guztiak nabigazio tresnak aurkitu behar duzu eskuineko jokoa zuretzat. Eta joko guztiak gure plataforma doakoak dira. Galdetzen dugu nola kudeatu hori mantentzeko gune free guztiontzat. Beno, ez da delako lortuko dugu asko jokalari on gure plataforma egunero., Delako dugu hainbeste gure gunean jokoak, eta baita horiek guztiak jokatu ahal izango da, doan, jendeak gurekin egin beren telefono zenbaki bat, jolas-zentroa. Ezin hobea aurkitu dugu ziur egiteko modu gamers guztiak igaro beren jolas denbora gure gunean. Dugu guztiak kendu ezaugarri hori egin dezake norbaitek utzi. Lehenik eta behin, ez dugu eten zure joko pop ups eta ez dugu publizitate-jokoa. Dugu, halaber, ez dute inolako paywalls edo dohaintza eskaerak. Besterik ez dugu pare bat pankartak, han eta hemen zein dira publizitate handiak helduen marka duten ordainduz digu asko., Ez dugu saltzen duzu edozein BS eta hori da, zergatik behar duzu gurekin laster-marka eta gozatu bakoitza joko eskaintzen dugu. Free, segurua eta diskretuak helduen joko!\nBerri Ugari Jokoak\nBatzuk Multiplayer Izenburuak\nBatzuk Jokoak Ezin Gorde Aurrera\nGune Gehiago Antzekoa Pixel Porn Games


Viaje a pie - Agenda - Kultura Zuzendaritza Nagusia - Vianako Printzea Erakundea\nJulio Villarrek idazten duen bidaiari izendatu du bere burua. Viaje a pie bere liburuan oinarrituta dago lan hau, prosa poetikoan oinarritutako hausnarketa, Donostiatik Tarragonara, hirurogeita hamarreko hamarkadaren hasieran, oinez egindako bidaia batean bizitako sentsazioak oinarri hartuta. Kostunbrismoak, edertasunak eta intimismoak markatutako bizipena.\nMarta Juaniz, Josetxo Goia-Aribe (saxo tenorea) eta Mixel Ducau (gitarra).\nErriberriko Kultur Etxea - Erriberri\n2021ko uztailaren 17a, larunbata - 20.00etan\nBeireko Ezpeleta Gaztelua - Beire\n2021ko uztailaren 24a, larunbata - 19.00etan


Finlandia da banda zabala eskubide unibertsala duen lehen herrialdea | Consumer\nFinlandia da banda zabala eskubide unibertsala duen lehen herrialdea\nGobernuak jakinarazi du Finlandiako guztiek 100 Mb / s-ko Interneteko konexioa izango dutela 2015erako.\nEgilea: mediatrader 2010-ko uztailak 1\nLege berri bat indarrean sartu denez, banda zabala herritar guztien legezko eskubidetzat hartzen den lehen herrialdea da Finlandia. Herrialde horretako gobernuak agindutakoa betetzen bada, finlandiar guztiek 100 Mb / s-ko Interneteko konexioa izango dute 2015erako.\nAraudi berriak behartzen du telekomunikazio-konpainia guztiek gutxienez 1 Mb / s-ko konexioa ematera 2010eko uztailaren 1etik aurrera. “Internetek Finlandiarren eguneroko bizitzan duen eginkizuna hartu dugu kontuan. Interneteko zerbitzuak ez dira jada entretenimendurako soilik erabiltzen” esan zuen Finlandiako Komunikazio ministro Suvi Linden-ek.\n“Finlandia gogor lan egin du informazioaren gizartea garatzeko, baina duela pare bat urte konturatu ginen mundu guztiak ez zuela sarbiderik”, esan zuen Linden-ek. Finlandiako gobernuaren ahaleginak emaitza onak eman ditu, gaur egun herritarren %96k Sarerako konexioa baitu. Espainian, Eurostaten 2009ko abenduko datuen arabera, etxeen% 51k Interneterako konexioa du.\nGobernuak, gainera, Erresuma Batua edo Frantzia bezalako herrialdeetakoak ez bezalako jarrerak hartu ditu, Sarea egile-eskubideak dituzten edukiak dituzten fitxategiak deskargatzeko erabiltzen duten pertsonen sarbidea mozteko legeak prestatzen dituztenak. “Guk hartu dugun politikaren arabera, operadoreek ohar-gutunak bidaltzen dizkiete legez kanpoko artxiboak partekatzen dituzten erabiltzaileei, baina ez dugu sarbidea mozteko asmorik”, esan zuen Linden-ek.\nbanda zabal gutxieneko konexio Internet-eu konexio sare zuzenbide unibertsal


Arrakasta handiz aurkeztu dute Madrilen María D’uol Oncology linea – BicAraba\n2015, Urria 21\nArrakasta handiz aurkeztu dute Madrilen María D’uol Oncology linea\nMaría D’uol gasteiztar enpresa Madrilen aurkeztu dute Vitoria-Gasteizen topaketa jendetsu eta hunkigarria egin ondoren.\nArabar enpresak 5 urtez ikertu du printzipio aktibo natural handiak dituen kosmetika-linea horren inguruan; tratamendu onkologikoen ondoriozko gaixo immunodeprimituen larruazalaren prebentziorako, aringarrirako eta konponketarako dago pentsatuta.\nEmultsioa, krema, spray, lozioa, olioa…, zenbait testura eskaintzen ditu larruazalean behar beste aplikatzeko, gaixoaren beharren arabera.\nMaría D’uol Oncology, printzipio aktibo naturalen kontzentrazio handiena duen eta kalitatezko lehengaiekin egindako 6 produkturen sorta da. María Unceta-Barrenechea farmazialariak sortu du “Arabako Unibertsitate Ospitaleak eskatuta, nik neuk bederatzi hilabete lehenago lagun bati gomendatutako produktuengan interesa adierazi baitzuen; izan ere, lagun baten alabari aipatutako produktuak gomendatu nizkion kimioterapiaren ondorioz larruazalean sortutako efektuak arintzeko, bularreko minbizia baitzuen”.\nKonponbide efikaza izan da kasu guztietan kimioterapiaren eta erradioterapiaren bigarren mailako ondorioak tratatzeko (gorritasuna, azkura, zauriak, akne etab.). Ondorio horiek gaixoen bizi-kalitatea okertzen dute, eta batzuek tratamendua uztea ere erabaki dezakete. Onkologoek ondo ezagutzen dituzte bigarren mailako ondorioak, eta zenbait urtez ezer egiteko aukerarik gabe ikusi dute zer nolako kalteak sortzen ziren larruazalean edo ilean, orain arte ez baitute izan ondorioak arintzeko produktu eraginkorrik.\nMaría D’uol Madrilen aurkeztu dute Vitoria-Gasteizen topaketa jendetsu eta hunkigarria egin ondoren. María Unceta-Barrenecheak eskerrak eman zizkien produktuak probatu dituzten gaixoei —bereziki oroitu zuen farmazialariaren ama, orain dela gutxi hil baita minbizia dela-eta—, minbiziaren aurkako elkarteei, tratamendu onkologikoan lan egiten duten osasuneko langileei eta estetika zentroei, laguntza ordainezina eskaini baitiote, eta horri esker garatu ahal izan duelako María Dúol Oncology linea.\nMaría Unceta-Barrenechea Olazarrek berak sortuta, María D’uol Oncology sortak printzipio aktibo naturalen kontzentrazio handia duten eta kalitate handiko lehengaiez egindako 6 produktu ditu.\nGaixoek eta osasun-langileek lagundu dute euren esperientziari esker María D’uol Oncology garatzen, eta Mariak proiektuan jarri duen pasioaren eta egin duen lan handiaren lekukoak dira. Gainera, proiektuak lotura estua du Mariaren bizitza pertsonalarekin.